هێڵی هەژاری و لانیكەمی حەقدەستی كرێكاران لە ساڵی 1395 هەتاویدا\nراپۆرتی ژووری ئابووری ئاسۆی ڕۆژهەڵات سەبارەت بە گەڵاڵەی نوێی دەوڵەت بۆ لانیكەمی حەقدەستی كرێكاران\nلانیكەمی حەقدەستی هەرمانگی كرێكاران لە ساڵی 1395 هەتاویدا لە "712 هەزار تمەن بۆ 811 هەزار تمەن" دیاری و بەرزكراوەتەوە، ئەمە لە كاتێكدایە كە توێژە جیاوازەكانی كۆمەڵگای ئێران هەر لە كرێكاران، خوێندكاران، چالاكانی مەدەنی، ڕۆشنبیران، ئەدیبان و نووسەران، سیاسەتوانان، ژینگە پارێزان و سەرجەم خەڵكی ئاسایی و كۆی كۆمەڵگا هەریەكە و بەپێی توانا و دەسەڵاتی پانتا پیشەییەكەیان پێویستە و ئەركە لەسەریان ئەم گەڵاڵەیە بە جدی وەربگرن و بەرامبەری بێدەنگ نەبن و كاریگەری كۆمەڵایەتی و سیاسی و ئابووری ئەم گەڵاڵە لەسەر پیشەكانیان ڕەچاو بكەن. لایەنە پەیوەندیدارە فەرمیەكان و كرێكارانیش وەك چینێكی گەورە و كاریگەری كۆمەڵگای ئێران كە دەستیان هەیە لە جووڵاندن و بزواندنی باری پێكهاتەی ئابووری دەوڵەت و پێكهاتە و كوالێتی خوانی هەموو بنەماڵەكانی كۆمەڵگای ئێراندا لە قەدەر خۆیان لە ئاستی ئەم بڕیارەدا بەرنگاربوونەوەیەكیان دەربڕیوە. جێگای ئاماژەیە بەرپرسی ئەنجومەنی كرێكاران دەڵێت هێڵی هەژاری بۆ بنەماڵەیەكی كرێكاری 4 كەسی لە ئێران 2" میلیۆن و 700 هەزار تمەنە" ئەمەش ناكۆییەكی بەرچاو دەخاتە نێوان خەرجی بژێوی ژیانی ئەم بنەماڵانە و دیاریكردنی ئەم بڕە لە حەقدەستەكان.\nئەندامانی شورای باڵای كار كە لە نوێنەرەكانی حكوومەت، كارفەرماكان و ژمارەیەك لە رێكخراوە پیشەییەكانی كرێكاران پێكهاتووە، لە ڕۆژی چوارشەممە، 19 ڕەشەمەی ڕابردوودا بەدوای زیاتر لە 8 كاتژمێر كۆبوونەوە لەسەر دیاریكردنی بڕی بەرزبوونەوەی حەقدەست و مافی كرێكاران، لەسەر بڕی "14 لەسەد"ی بەرزبوونەوەی حەقدەستەكان ڕێكەوتن و هەروەها مافی پێدانی (بۆن)ی دابینكردنی كۆمەڵەیەتیان بۆ ساڵی 95 هەتاویی وەرگرتەوە.\nلەدرێژەی تراژێدی دووبارەی پێشێلكردنی مافی كرێكاران و زەحمەتكێشان، ئەم جارەیش جیاوازیەكی وەهای لەگەڵ ڕابردوو نەبووە، چالاكانی كرێكاری بێدەنگ نەبوون و باسیان لەوە كردوە كە؛ بەرزبوونەوەی "14 لەسەد"ی لانیكەمی حەقدەستەكان لەگەڵ داهات و بژێویی ژیانیان بەرابەر نیە و ئەم بڕیاریە وەكوو چەپاندن و ستەمێكی ئابووری لەسەر كۆمەڵگای كەم داهات وەسف كرد، لە لایەكی دیكەشەوە عەلی ڕەبێعی، وەزیری كار ڕایگەیاندوە: بنەڕەتی پەسەندكردن و بەڕێوەبردنی ئەم بڕیارە لە بەرژەوەندی سێ كۆچكەی كرێكار، كارفەرما و حكوومەت دایە.\nپەسەندكردنی گەڵاڵەی بەرزبوونەوەی "14 لەسەدی" لانیكەمی حەقدەستی كرێكاران لە ساڵی 95 هەتاوی و هەروەها وتەكانی بەرپرسانی حكوومەت لە بەرژەوەندی ئەم گەڵاڵەیەدا ناڕەزایەتی توندی كرێكاران و چالاكانی كرێكاری لێكەوتەوە، هادی ئەبەوی، سەرۆكی ناوەندی باڵای ئەنجومەنە سنفیە كرێكارییەكان، لە لێكدوانێكدا لەپەیوەند لەگەڵ ئەم یاسا پەسەندكراوە جەختی لەسەر ئەوە كردبووەوە كە: بە پەسەندكردن و بەڕێوەچوونی ئەم گەڵاڵە تەنیا دەستەی بەڕێوەبەری ناوەندی ئەنجومەنە سنفیە كرێكارییەكان لە بەرانبەر دەیان مێلیۆن كرێكار شەرمەزار بوو! ئەم چالاكە كرێكاریە بە ڕەسمی ڕایگەیاند: كۆمەڵگای كرێكاری بەم كردەوە ناڕازین و بە ڕوونی باسی لە كەمتەرخەمی بەرپرسانی ڕژیم و هەروەها ناوەندە پەیوەندیدارەكان لەم پەیوەندەدا كرد.\nغوڵام ڕەزا عەباسی، دەبیری ناوەندی باڵای ئەنجومەنە پیشەییەكان لە لێكدوانێدا ئاماژەی بەوە كردوە كە لانیكەمی ئەم حەقدەستە تەنانەت خەرجی 10 ڕۆژی ژیانی كرێكاران دابین دەكات و بەم پێیە ژمارێك لە بەرنامە ڕێژییەكانی بنەماڵە كرێكارییەكان وەكوو گەشت و گەڕان، سەیران و توانای كڕین و... لە ژیانیاندا بە بێ خواست و ویستی خۆیان حەزف دەبێت و بەشێوەیەكی بەربڵاو دەستیان لەم بەرنامە ڕێژێیە كورت كردووەتەوە، جگە لەم بەرنامە سەرەكیانە لەوانەیە لە گوشە و قەراخی شارەكان و هەروەها گوندەكاندا ئاستی خوێندن، ئاستی خواردەمەنیە جۆراو جۆرەكان لەو كێشە و گرفتانەن كە دەستەویەخەی ئەم بنەماڵانەن.\nبەرزبوونەوەی بڕی 14 لەسەدی حەقدەستی كرێكاران، یان بەواتایەكی دیكە لە حەقدەستی "مانگی 711 بۆ 812 هەزار تمەن" لە كاتێكدایە كە ناوەندی لێكۆڵینەوەكانی مەجلس، هێڵی هەژاری لە ئێراندا بۆ "2 میلیۆن و 300" هەزار تمەن ڕاگەیاندوە و هەروەها ناوەندی ئاماری كۆماری ئیسلامیش بە فەرمی ئاشكرای كردووە: لە ساڵی 92 هەتاویدا هێڵی هەژاری 3 میلیۆن و 24هەزار و 100 تمەن بووە.\nلە درێژەی لێكۆڵینەوەكان لە ناوەندە ڕاگەیاندنەكانی كۆماری ئیسلامیدا، ڕۆژنامەی "ئێعتماد" نووسراوەیەكی بڵاوكردووەتەوە كە ئاماژەی بەوە داوە "لانیكەمی بژیوی ژیانی كرێكاران لە ئاستی مامناوەندی نرخەكاندا دەبێتە: ڕۆژانە 71 هەزار و 491 تمەن و ئەمەش بە مانای ئەوەیە كە لە مانگێكدا "2 میلیۆن و 115 هەزار تمەن" خەرجی هەر بنەماڵەیەكی كرێكاریە، بەڵام پیشاندانی ئەم ڕێژەیە وەكوو خەرج بۆ بژیوی ژیان و لە بەرانبەردا بەرزبوونەوەی 14 لەسەدی حەقدەستی كرێكاران نیشان دەدەری ئەوەیەكە داهاتی مانگانەی كرێكاران لە باشترین باروودۆخدا دەتوانێت تەتانەت نیوەی بژیوی ژیانیان دابین بكات" جێگای باسە كە ئەم دابینكردنی نیوەی خەرجی ژیانی كرێكاران لە كاتێكدایە كە مووچە و حقوقی مانگانەی كرێكاران لەسەر وەخت و كاتی خۆیدا بدرێت بە ڕۆژ و مانگ دوا نەكەوێت.\nلەلەلایەكی دیكەشەوە ژمارەیەك لە هەواڵنێریەكانی كۆماری ئیسلامی ئاشكرایان كردوە: ئەندامانی گرووپی كرێكاری شورای باڵای كار باس لەوە دەكەن كە پێشنیار كرابوو سەبەدی "2 میلیۆن و 200 هەزار تمەنی" وەكوو بژێوی ژیانی كرێكاران ببێت بە بنەمای بەراوردی بڕی حەقدەستی ساڵی 95! بەڵام لە بەڕێوەچوونی وتووێژەكان و كۆبوونەوەكانی گرووپی تایبەت بە دەوڵەت بە ئاماژەدان بەو خاڵەی كە هەڵاوسانی پێشبینیكراو بۆ ساڵی 95 رەقەم و ڕێژەیەكی نزیك بە "10.5" لەسەد دەبێت، واتە ڕێگرە لەبەردەم ئەم داواكاریە و داواكاری زیاتر بۆ بەرزبوونەوەی ئاستی حەقدەستی كرێكاران.\nحكوومەت و كارفەرماكان بەڕێوەچوونی ئەم گەڵاڵەیان بەدڵە و لێڕازین\nڕوونە كە بەرپرسانی حكوومەتی و ساحێب كارەكان لە پەسەند و بەڕێوەچوونی ئەم گەڵاڵە پەسەند كراوە ڕازین. فەتحوڵا بەیات، بەرپرسی یەكێتی كرێكارانی پەیمانی و قەراردادی، ڕایاگەیاندوە: ئێمە (كۆمەڵگای كرێكاری) لە دەوڵەت كە وەكوو كارفەرمای گەورە و سەرەكی دەناسرێت و هەروەها لە نوێنەری كارفەرماكان چاوەڕوانمان دەكرد كە ئەم ئامارانە بۆ پەسەندكردنی بڕیاری خۆیان لە بەرچاوبگرن بەڵام ئاشكرا بوو كە وایان نەكرد و ئێمەش وەكوو یەكێتی كرێكارانی پەیمانی شاهێدحاڵێ ئەوە بووین كە حكوومەت لە پشتی پەردەوە وەستاو كارفەرماكان بە پشتگیریی و دەستێوەردان ڕاستەوخۆی حكوومەتەوە ئەمساڵیش هاودەنگ، هاوبەست و یەكپارچە بوون بۆ ئەم هەڵكشانە نادادپەروەرانە سەبارەت بە بەرزبوونەوەی ئاستی مافی كرێكاران و لانیكەمی بڕی حەقدەستەكانیان لەم ساڵدا.\nبە وتەی فەتوحوڵا بەیات؛ لە كۆبوونەوەكانی دیاریكردنی بەرزبوونەوەی بڕی حەقدەست لە شورای باڵای كاردا، قسە و لێكدوانە نێگەتیڤەكانی دەوڵەت و كارفەرماكان لەسەر دۆخی ئابووری وڵات و باسكردن لەسەر بێ هیوایی بە ئابووری و بوودجە، ئەم هەستەی لا درووسكردین كە ئابووری وڵات ئیفلیج بووە و هیچ رێگایەك بۆ دەرچوون لەم ئێفلیج بوونە، لە ئارادا نیە و ئابووری وڵات لەوەی كە هەیە لاوازتر و نەزۆكترە.\nمورتەزا ڕەجەبی، جێگری سەرۆكی ناوەندی ئەنجومەنە پیشەییەكانی كارفەرمایی ئێران، دەڵێت: شورای باڵای كار بە پێی دەنگی 3 شەریكی كۆمەڵایەتی و پیشە(واتە سێ كۆچكەی دەوڵەت، كارفەرما و كرێكار) بڕیاردەرن و لە زۆربەی بڕیارەكاندا دەوڵەت و كارفەرماكان هاو بیر و ڕان و ئەمەش لەخۆیدا بەو مانایە كە پرۆسەی دەنگدان نایەكسانە و هیچ چەشنە یەكسانیەك بۆ دەنگدان و پەسەند یان پەسەندنەكردنی بڕیارەكان لە لایەن نوێنەرانی كرێكارانەوە بوونی نیە و دەوڵەت و كارفەرماكان وەك هەمیشە و بە شێوەیەكی موتڵەق و چەپێنەر زۆرینەی دەنگن.\nدەنگی نوێنەرەی كرێكاران لە شورای باڵای كار هیچ كاریگەرییەكی نیە\nبەرپرسانی دەوڵەتی هیچ چەشنە تێبینیەكیان لەسەر ئەم گەڵاڵە نیە و هەست بەوە ناكەن كە ژیانی دەیان میلیۆن بنەماڵە لە ڕێگەی ئەم گەڵاڵە تازەوە دەكەوێتە باروودۆخێكی نالەبار و ناجێگیری توندەوە. عەلی ڕەبیعی، وەزیر كار و بەرپرسی شورای باڵای كار، لە پشتیوانیكردن و پارێزگاری لەم گەڵاڵە تازە پەسەندكراوەی ئەم شورایەدا گوتی: بنەڕەتی ئەم بڕیارە بە قازانجی كرێكار، كارفەرما و دەوڵەتە و لە ڕێگەی ئەم ئاست و بڕە لە بەرزبوونەوەی حەقدەستەوە، كار و بەرهەمهێنان دەكەوێتە دۆخێكی باشترەوە و دەتوانێت پەرەبستێنێت.\nڕەبیعی باسی لەوەش كردوە زۆر كەس بەجۆرێك هەوڵیاندا نیشانی بدەن كە دەوڵەت تەنیا پشتیوانی و لایەنگری لە كارفەرماكان یان كرێكاران دەكات، بەڵام ئەمڕۆ ئاشكرا بوو كە ئێمە(دەوڵەت)، كارفەرماكان و كرێكاران شان بە شانی یەكتر تێدەكۆشن بەرژەوەندیەكانی نیزامی پیرۆزی ئیسلامی بپارێزن و ڕایگرن.\nجگە لە وەزیری كار، بەرپرسی ڕێكخراوی تەئمینی ئجتماعی، جێگرانی وەزارەتی پیشەسازی، كانگا و بازرگانی، لە شورای باڵای كار ئەندامن، نوێنەرانی ڕێكخراوە كرێكاریەكانیش وەكوو لایەنی دیكەی شورای باڵای كار خاوەن ئەندامەتین، ئەم بازنە دەبێتە 2 بەرەی لێكجیاواز، بەرەی یەكەم دەوڵەت و كارفەرماكان و بەرەی دووهەم بەرەی كرێكاران. جێگای باسە كە لە زۆربەی پیلانەكان و گەڵاڵەكان بەتایبەت لەم گەڵاڵەیەدا كە باسی لێ دەكرێت دەوڵەت و كارفەرما وەكوو 2 لایەنی هاوتەریب و هاوشان لە پرۆسەی دەنگداندا یەكدەنگبوون و دەنگی كرێكاران هیچ چەشنە كاریگەریەكی لەسەر پەسەندكردن و تەنانەت چۆنیەتی بەڕێوەبردن گەڵاڵەكە نەوبووە.\nلەلایەكی دیكەشەوە، فەرامەرز توفیقی، ئەندامی دەستەی باڵای نوێنەرانی كرێكاران ئێران و ئەندامی گرووكاری حەقدەستی ساڵی 95 هەتاوی لە شورای باڵای كار، لەسەر پەسەندكردنی بڕی 14 لەسەدی بەرزبوونەوەی لانیكەمی حەقدەستەكان لە ڕۆژنامەكانی ئێراندا ڕایگەیاندبوو: واژۆی نوێنەركانی كرێكاران هیچ كاریگەریەكی لەسەر پەسەندكردنی ئەم گەڵاڵەیەدا نەبووە و لەدواجاریشدا تەنانەت لە ئەگەری واژۆنەكردنی ئەم گەڵاڵە لە لایەن نوێنەرانی كرێكارانیشەوە هیچ كێشە یان گرفتێك لەهەمبەر پەسەند یان پەسەندنەكردنی ئەم گەڵاڵە نەدەهاتە ئاراوە و كاریگەریشی نەدەبوو.\nوەك تۆفێقی دەڵێت: ئەم هەوڵە جارێكی دیكە لە یەكەمین ساڵی بەڕێوەچوونی پیلانی یارانەكان لە خۆلی سەرۆك كۆماری "مەحموود ئەحمەدی نژاد"دا درا و نوێنەری كرێكاران لە واژۆكردنی بڕی بەرزبوونەوەی ئاستی 7 لەسەدی حەقدەست، لە ساڵێكیشدا كە هەڵاوسان پتر لە ساڵانی دیكە بوو، كشانەوە و دەسبەرداری بوون.\nجێگای بیرهێنانەوەیە لەو كاتەدا دەوڵەت یاسای بەم ئاراستەیەدا گۆڕی كە بازنەی نوێنەرەكانی دەوڵەت لە 3 كەس بۆ 5 كەس پەرە بستێنێت و لەلایەكی دیكەشەوە یاسایەكی پەسەندكرد كە لە ئەگەری ئەوەی كە سەرجەم نوێنەرەكان ئامادە نەبن بۆ واژۆكردنی گەڵاڵەكە و باقی دەنگەكان ئەرێنی بێت هیچ بەربەستێك بۆ پەسەندكردنی گەڵاڵەكە لە ئارادا نیە.\nفەرامەرز تۆفێقی ئەمەشی زیادكرد كە: لە دوایین كۆبوونەوەكاندا، نوێنەرانی دەوڵەت لە ڕێگەی لایەنگریكردن لە نوێنەری كارفەرماكان دەنگیاندا كە لە ئاكامدا 8 كەس، واتە 3 نوێنەری كارفەرماكان و پێنج نوێنەری دەوڵەتی دەنگی ئەرێنیان دا و دوابەدوای ئەوەش بەرپرسانی دەوڵەتی ڕوولە نوێنەری كرێكاران ڕایانگەیاند كە ناڕەزایەتی دەرنەبڕن و گەڵاڵە پەسەندكراوەكە واژۆ بكەن، بەڵام بەپێچەوانە نوێنەرانی كرێكاران نەچوونە ژێرباری ئەم حوكمە چەپێنەرانەوە و دەستیان دایە ناڕەزایەتی دەربڕین و گەڵاڵە فەرمایشیەكەی دەوڵەت و كارفەرماكانیان پەسەند و واژۆ نەكرد، لە درێژەدا ئەمە خاڵە جێگەی سەرنجە كە لە نێوان نوێنەری كرێكاراندا تەنیا یەك نوێنەریان ملی كەچ كرد و دانی بەم گەڵاڵەیەدا ناو پەسەندیشی كرد كە ئەمە بۆخۆی و سەرجەم چالاكانی كرێكاری و نوێنەری كرێكاران و كۆی كۆمەڵگاو چینە جۆراوجۆرەكانی بووبە مایەی پێكەنین و سەرسووڕمان.\nئه‌م بابه‌ته 7330 جار خوێنراوه‌ته‌وه


له‌لایه‌ن: محەمەد تاهیر - به‌روار: 2021-02-13-01:44:00 - کۆدی بابەت: 2221\nجۆزیف ڕۆبینێت بایدن، لەدایك بووە لە سكراتۆن، پێنسلڤینیا، كە سێ برای دیكەی هەبووە و ئەم گەورەترینیان بووە، دایكی ناوی كاثرین ئێگوینا فینیگان بایدنە و باوكی ناوی جۆزێف ڕۆبینێت بایدن. لە ساڵی 1953 خێزانی بایدن ماڵیان گوێزایەوە بۆ كلایمۆنت، دیلاوێر. جۆ بایدن قوتابخانەی یاسای سیرێكیوز و زانكۆی دیلاوێری تەواو كردووە، لە ئەنجومەنی پارێزگای نیوكاسڵ كاری كردووە.\nخێزانی جۆ بایدن\nلە تەمەنی 29 ساڵیدا جۆ بایدن بوو بە گەنجترن كەس كە وەك ئەندامی ئەنجوومەن پیران هەڵبژێردرێت. چەند هەفتەیەك دوای بوون بە ئەندام خێزانی بایدن تووشی تراژیدیایەكی گەورە بوو، كە لە ڕووداوێكی هاتووچۆدا خێزانەكەی بە ناوی نێیلا و كچەكەی بە ناوی نایۆمی گیانیان لەدەستدا و هەردوو كوڕەكەی بەناوی هەنتەر و بیاو بەسەختی بریندار بوون.\nبایدن سوێندی خوارد بە بەردەوام بوونی وەك ئەندامێكی ئەنجومەنی پیران، بۆیە هەموو ڕۆژێك هاتووچۆی دەكرد لە وێڵمینتۆنەوە بۆ واشنتۆن بۆ ئەوەی لەلای خێزانەكەی بمێنێتەوە، ئەم ڕەفتارەی بایدن بەدرێژایی كاركردنی لە ئەنجومەنی پیران بەردەوام بوو.\nبایدە لەگەڵ جیل جایكۆبس لە ساڵێ 1977 هاوسەرگیریانكرد، لە ساڵی 1980 منداڵێكیان بوو بەناوی ئاشلی بلایزەر بایدن، جیل دكتۆرای بەدەستهێنا لە بواری پەروەردەكردندا، وەك پڕۆفیسۆری زمانی ئینگلیزی لە زانكۆی ڤێرجینیا وانەی دەوتەوە.\nبیاو بایدن، داواكاری گشتی دیلاوێر، كوڕە گەورەكەی جۆ بایدن لە ساڵی 2015 بەبۆنەی توشبوونی بە شێرپەنجەی مێشك گیانی لەدەستدا، بینینی بیاو و تێكۆشانی لەكەڵ نەخۆشی شێرپەنجەدا بو هۆی هاندانی زیاتری جۆ بایدن بۆ بەدیهێنانی ئامانجەكانی و هەوڵدا بۆ چارەسەركردنی نەخۆشی شێرپەنجە.\nڕێبەرێك لە ئەنجوومەنی پیراندا\nوەك سیناتۆرێك لە دیلاوێر بۆ ماوەی 36 ساڵ، جۆ بایدن وەك ڕیبەرێك خوی دەردەخست و ڕوبەڕووی كێشەكان و نەهامەتیەكانی نەتەوەكەی دەبوویەوە. بایدن وەک سەرۆک یاخود ئەندامی لیژنەی دادی ئەنجومەنی پیران بە فراوانی ناسرا بە بۆنەی نوسینی (Violence Against Women Act)، كە یاسادانانێكی نوێ بوو كە تێیدا سزای ئەو تاوانانەی بەمبەر ئافرەتان دەكرا توندتر و زیاتر كرا.\nهەروەها بایدن ئەندامی پلەبەرزی لیژنەی پەیوەندییەکانی دەرەوەی ئەنجومەنی پیران بوو بۆ ماوەی 12 ساڵ، كە ڕۆڵێكی بەچاوی هەبوو لە ڕێككردنەوەی سیاسەتی دەرەوەی ویلایەتە یەكگرتووەكان. هەروەها لە ڕیزی پێشەوەی یاسادانان بوو بۆ ئەو كێشانەی پەیوەندی بە تیرۆر، چەكی كۆمەڵكوژ، ئەوروپای دوای جەنگی سارد، ڕۆژهەڵاتی ناوەڕاست، باشووری ڕۆژئاوای ئاسیا، هەروەها نەهێشتنی ڕەگەز پەرستی.\nچل و حەوتەمین جێگری سەرۆكی ویلایەتە یەكگرتووەكان\nوەك جێگری سەرۆك، بایدن بەردەوام بوو لە بەڕێوەبردن و نوێنەرایەتی كردنی وڵاتەكەی لە دەرەوە. بایدن دانیشتنی كابینەكانی سەرۆك كۆماری بەڕێوەدەبرد، لەگەڵ كۆنگرێسدا كاری دەكرد بۆ بەرزكردنەوەی ئاستی ژیانی چینی ناوەڕاست لە ئەمریكادا، كەمكردنەوەی توندوتیژی چەكداری، كەمكردنەوەی توندوتیژی بەرامبەر ئافرەتان، هەروەها چارەسەركردنی نەخۆشی شێرپەنجە.\nبایدن سەرپەرشتی و یارمەتی سەرۆك ئۆبامایدا لە جێبەجی كردنی (كاری گێڕانەوە-Recovery Act)، كە گەورەترین پڕۆژەی هەستانەوەی ئابوورییە لە وڵاتەكەدا و بەهێزترین پابەندبوونە بۆ بەكارهێنانی وزەی پاك. ئەم پلانەی بایدن ڕیگری كرد لە دروستبوونی چەندین كێشەی ناوخۆیی، هەستا بە دروستكردن و ڕزگاركردنی چەندین ملیۆن كار، هەروەها بۆیە هۆی گەشەكردنی كار بۆ ماوەی 75 مانگ. بایدن هەموو ئەم كارانەی كرد بەبێ فیڕۆدان و فێڵ كردن، كە بە كارامەترین پلانی حكومەت دادەنرێت لە مێژووی وڵاتەكەدا.\nسەرۆك ئۆباما و جێگری سەرۆك بایدن ڕێگەیان خۆشكرد بو تەواوكردنی (كاری پاراستن-Care Act)، كە ژمارەی ئەو كەسانەی بیمەی تەندروستیان نیە لە ئەمریكادا بە ڕێژەی 20 ملیۆن كەمكردەوە، هەروەها ئەو كۆمپانیایانەی داخست كە بە بۆنەی چەند مەرجێكەوە بیمەی تەندروستیان نەدەكرد.\nبایدن وەك كەسێكی تایبەت كاری دەكرد بۆ دیپلۆماسی ویلایەتە یەكگرتووەكان لە بەشی ڕۆژئاوادا، پەیوەندییەكانی لەگەڵ هاوپەیمانەكانی بەهێزتر كرد لە ئەوروپا و ئاسیا، هەروەها سەرپەرشتی گێڕانەوە 150 هەزار سەربازی كرد لە عێراقەوە.\nلە مەڕاسیمێكدا لە كۆشكی سپی، ئۆباما خەڵاتی سەربەخۆیی بەخشی بە بایدن، كە بەرزترین خەڵاتی مەدەنییە لە ویلایەتەكەدا.\nپاش ئەوەی كە بایدن كۆشكی سپی بەجێدەهێڵێت بەردەوام دەبێت لە باشتركردنی ژیانی هەموو تاكێك بە دامەزراندنی (دامەزراوەی بایدن)، (Biden Cancer Initiative) بۆ چارەسەر كردنی نەخۆشی شێرپەنجە، سەنتەری پێن بایدن بۆ دیپلۆماسیەت و پەیوەندییە جیهانییەكان، هەروەها ڕێخراوی بایدن لە زانكۆی دیلاوێر.\nلە 25 ئایاری 2019 بادن ڕایگەیاند كە یەكێكە لە كاندیدەكان بۆ هەڵبژاردنی سەرۆكایەتی ئەمریكا، خۆكاندید كردنی بایدن لەسەر سێ بنەما بەند بوو، جەنگكردن لە پێناو ڕۆحی نەتەوەكەیان، دووبارە بنیادنانەوەی چینی ناوەند (كە بڕبڕەی پشتی نەتەوەكەیە)، بانگهێشت كردن بۆ یەكدەنگی و ڕەفتاركردن وەك یەك ئەمریكا. ئەم نامەی بایدن لە ساڵی 2020 زیاتر دەنگی دایەوە بەبۆنەی بڵاوبوونەوەی پەتا و تێكشكانی باری ئابووری و هەروەها زیادبوونی ڕەگەزپەرستی.\nبابه‌ته په‌یوه‌ندیداره‌كان به : جۆ بایدن


وه‌زیری ناوخۆی ئیتاڵیا: ''هێشتا رێكه‌وتنی ئه‌ڵمانیام واژوو نه‌كردووه'' | Pishti News | پشتی نیوز\nپه‌ڕه‌ی سه‌ره‌کی/په‌نابه‌ران/وه‌زیری ناوخۆی ئیتاڵیا: ”هێشتا رێكه‌وتنی ئه‌ڵمانیام واژوو نه‌كردووه”\nPishtiwan Jaf Follow on Twitter Send an email 2018/09/16\n721 1 خوله‌ک\nئیتاڵیا ده‌یه‌وێت رێكه‌وتنی دوبلین بگۆڕێت\nوه‌زیری ناوخۆی ئیتاڵیا، ماتێۆ سالڤینی، هه‌واڵه‌كانی ئه‌وروپای ره‌ت كرده‌وه، كه گوایه ئه‌ڵمانیا و ئیتاڵیا رێكه‌وتون له سه‌ر گه‌ڕانه‌وه‌ی په‌نابه‌ران.\nسالڤینی رایگه‌یاند كه داوای كردووه له ئه‌ڵمانیا روون كردنه‌وه‌ی زیاتر بده‌ن له سه‌ر خاڵه‌كانی ئه‌و ڕێكه‌وتنه و پاشان بریاری واژوو كردنی ده‌دات.\nرۆژی پێنج شه‌ممه، وه‌زیری ناوخۆی ئه‌ڵمانیا، هۆرس زیهۆفه‌ر، له په‌رله‌مانی ئه‌ڵمانیا رایگه‌یاند كه له گه‌ڵ ئیتاڵیا له سه‌ر دیپۆرت كردنی په‌نابه‌ران رێكه‌وتنێكیان ئه‌نجامدا كه هاوشێوه‌ی هه‌مان رێكه‌وتنه كه له گه‌ڵ ئیسپانیا و یۆنان ئه‌نجام دراوه.\nزیهۆفه‌ر، له كاتی وتاری خۆیدا له ناو بوندێستانگ (په‌رله‌مانی ئه‌ڵمانیا)، وتی كه ئیتاڵیا ئاماده‌یه، له چه‌ند رۆژێكی داهاتوودا رێكه‌وتنه‌كه واژه‌ه بكات، به‌ڵام دوێنێ ئێواره، سالڤینی، له كۆنفراسێكدا سه‌باره‌ت به دۆخی په‌نابه‌ران له ئیتاڵیا رایگه‌یاند كه هێشتا ئاماده‌ی واژوو كردنی رێكه‌وتنه‌كه نیه، چونكه چاوه‌ڕێی روون كردنه‌وه‌ی زیاتره.\nچه‌ند خاڵێكی رێكه‌وتنی ئه‌ڵمانیا و ئیتاڵیا\nوه‌زیری ناوخۆی ئیتاڵیا به رۆژنامه‌نووسانی ئاشكرا كرد كه یه‌كێك له خاڵه‌كانی رێكه‌وتنه‌كه ئه‌وه‌یه، ئه‌ڵمانیا هه‌ر په‌نابه‌رێك كه په‌نجه‌مۆری ئیتاڵیای هه‌یه و دیپۆرتی ده‌كاته‌وه، له هه‌مان كاتیشدا ئه‌بێت په‌نابه‌رێك له ئیتاڵیا وه‌ر بگرێت كه داوای مافی په‌نابه‌رێتی كردووه. هه‌روه‌ها سالڤینی وت\nئه‌مانه‌وێت بزانین تا چه‌ند ئه‌ڵمانیا درگای كراوه‌یه بۆ مژاری گرنگتریش، بۆ نمونه، گۆڕینی خاڵه‌كانی رێكه‌وتنی دوبلین، هه‌روه‌ها له سه‌ر چ پێوه‌رێك ئه‌وروپا مافی په‌نابه‌رێتی ده‌داته په‌نابه‌ران.\nئیتاڵیا ده‌یه‌وێت كار بكرێت له سه‌ر گۆڕینی چه‌ند خاڵێكی رێكه‌وتنی دوبلین، بۆ ئه‌وه‌ی له‌مه‌و دوا، به شێوه‌كی ئۆتۆماتیكی، په‌نابه‌ران دابه‌ش به وڵاتانی ئه‌ندام دابه‌ش بكرێن، نه‌ك له یه‌كه‌م وڵاتی یه‌كێتی ئه‌وروپا گشتیان گیر بخۆن.\nله مانگی شه‌شه‌وه تا ئێستا، نزیكه‌ی 200 په‌نابه‌ر له ئیتاڵیاوه روویان كردۆته ئه‌ڵمانیا، كه پێشوتر له ئیتاڵیا په‌نجه‌مۆر كراون.\nوه‌زیری ناوخۆی ئیتڵیا دووپاتی كرده‌وه، كه رێكه‌وتنێك واژوو ده‌كات بۆ وه‌ر گرتنی (دیپۆرت كردنی) ئه‌و 200 په‌نابه‌ره له ئه‌ڵمانیاوه، به‌ڵام له هه‌مان كاتیشدا ئه‌بێت ئه‌ڵمانیا 200 په‌نابه‌رم لێ وه‌ر بگرێت.\nئه‌ڵمانیا ئیتاڵیا په‌نابه‌ر په‌نابه‌رانی ئه‌وروپا په‌نابه‌ری ئه‌ڵمانیا ڕێكه‌وتنی ئه‌ڵمانیا و ئیتاڵیا كوردانی ئه‌وروپا\nزیاتر له 19 ڕێكخراوی ناحكومی, كه‌مپه‌كانی دورگه‌كانی یۆنان به ته‌ندروست نازانن\nبه‌ڤیدیۆ: مه‌شق و راهێنانی سه‌ربازی وڵاتانی روسیا و چین ببینه...


ماڵپەری فیردەوس | لابردنی خاڵ جائیزە بە لێزەر؟ ئەو خاڵانەی کە لەسەر جەستەو دەم و چاو هەیە، زۆر کەس بەپێی کات خاڵەکانی سەر دەم و چاوی زیاد دەکات؟\nسەردێری پرسیار:لابردنی خاڵ جائیزە بە لێزەر؟ ئەو خاڵانەی کە لەسەر جەستەو دەم و چاو هەیە، زۆر کەس بەپێی کات خاڵەکانی سەر دەم و چاوی زیاد دەکات؟\nبەرواری دانان :2020-10-08 کۆدی پرسیار:2213\nپرسیار: لابردنی خاڵ جائیزە بە لێزەر؟ ئەو خاڵانەی کە لەسەر جەستەو دەم و چاو هەیە، زۆر کەس بەپێی کات خاڵەکانی سەر دەم و چاوی زیاد دەکات؟\nوەڵام: زانایان دەڵێن لادانی خال لەسەر ڕوومەت دوو حالەتە:\nیەکەم: ئەگەر کەسێک زۆر خالی لەسەر ڕوومەتی بێت، یان خالەکان گەورە بن بە عەیب حساب بکرێن، لەم حالەتە دروستە لابدرێت.\nدووەم: ئەگەر خالەکان زۆر نەبن و گەورە نەبن و بە عیب حساب نەکرێت، وە کەسەکە لابدات بۆ جوانکاری، ئەمەیان دروست نییە.\nزۆر لە ئافرەتان خالی ڕوومەت لادەدەن کەچی خالەکە جوانی یە بۆ ڕوخساریان، دروست کردنی خاڵ بە میکیاج هیچی تێدا نییە ئەگەر جوانییەکەی بۆ کەسی بێگانە دەرنەخات.\nسەبارەت بە لابردنی خاڵ بە لێزەر ئەگەر زیانی نەبێت دروستە، واللە ٲعلم.


زانست و ته‌کنه‌لۆژیا | Rojana.Net\nGMT+3 08:44 PM\nHome زانست و ته‌کنه‌لۆژیا\n4 ڕاستی سه‌یر ده‌رباره‌ی هه‌ساره‌ی زه‌وی كه پێشتر گوێت لێ نه‌بوه\nPosted By: هێمن ئه‌حمه‌دPosted date: ته‌مموز 03, 2017 In: زانست و ته‌کنه‌لۆژیاNo Comments\nزۆرێك له ئێمه پێی وایه هه‌موو شتێ ده‌رباره‌ی هه‌ساره‌ی زه‌وی ده‌زانێت ، به‌ڵام ئه‌مه هه‌ڵه‌یه‌كی گه‌وره‌یه . زانایان هه‌میشه به دوای ڕاستی و حه‌قیقه‌ته‌كان ده‌گه‌رێن ده‌رباره‌ی ئه‌و ز...\tRead more\nبه نرخترین ئۆتۆمبێل له مێژوودا ..نرخه‌كه‌ی چه‌نده ؟\nPosted By: هێمن ئه‌حمه‌دPosted date: حوزه‌یران 01, 2017 In: زانست و ته‌کنه‌لۆژیاNo Comments\nكۆمپانیای ( ڕۆڵز ڕۆیس ) بۆ به‌رهه‌م هێنانی ئۆتۆمبێلی نایاب ، له ئیتاڵیا ، ناوی ئۆتۆمبیلێكی نوێ ی ئاشكرا كرد كه نرخه‌ی 13 ملیۆن دۆلاره ، ئه‌مه‌ش ده‌بێته گرانترین و به نرخترین ئۆتۆمبێلی ن...\tRead more\nئايا ده‌زانی ؟؟؟ تا ئێستا ئه‌وه‌ت زانیوه ؟\nPosted By: هێمن ئه‌حمه‌دPosted date: شوبات 25, 2017 In: زانست و ته‌کنه‌لۆژیاNo Comments\nله وڵاتی چین چێشتخانه‌یه‌ك هه‌یه 20 ڕۆبۆتی تێدایه كه كاریان بریتیه له پێش كه‌ش كردن و لێنانی خواردن بۆ میوانه‌كان، هه‌روه‌ها پێشوازی كردن و ته‌نانه‌ت یاری كردن له‌گه‌ڵ موشته‌ریه‌كانیش...\tRead more\nPosted By: هێمن ئه‌حمه‌دPosted date: كانونی دووه‌م 25, 2017 In: زانست و ته‌کنه‌لۆژیاNo Comments\nكۆمپانیای (فاڕای فیوتچر) كه باره‌گاكه‌ی له ویلایه‌تی كالیۆفۆڕنیای ئه‌مریكیه نموونه‌یه‌كیان له ئۆتۆمبێلی FFZERO1 ئاشكرا كردوه ، ئه‌مه‌ش كۆتا كۆپی پێشانگای ئه‌لیكتڕۆنیه كه‌له شاری لاس ڤ...\tRead more\nهه‌ندێ ڕاستی ده‌رباره‌ی فێیسبووك كه تا ئێستا نه‌تزانیوه\nPosted By: هێمن ئه‌حمه‌دPosted date: نیسان 22, 2016 In: زانست و ته‌کنه‌لۆژیاNo Comments\nفێیسبووك به نسراوترین پێگه كۆمه‌ڵایه‌تیه‌كان ده‌دانرێت له جیهان كه زۆرترین به‌كارهێنه‌ری هه‌یه به نزیكه‌ی یه‌ك ملیار خه‌ڵك زیاتر .\tRead more\nكامه‌یان زیاتر به مۆبایل قسه ده‌كات …پیاو یان ئافره‌ت ؟؟\nPosted By: هێمن ئه‌حمه‌دPosted date: كانونی دووه‌م 14, 2016 In: زانست و ته‌کنه‌لۆژیاNo Comments\nلێكۆڵینه‌وه نوێكان له ژاپۆن ئاماژه‌یان به‌وه كردووه كه ئافره‌تان كاتێكی زۆرتر به مۆبایل قسه ده‌كات وه‌ك له پیاوان .\tRead more\nكاره‌ساته….هه‌واڵێكی ناخۆش له‌سه‌ر مۆبایل\nPosted By: هێمن ئه‌حمه‌دPosted date: كانونی دووه‌م 13, 2016 In: زانست و ته‌کنه‌لۆژیاNo Comments\nزاناكان ڕایده‌گه‌یه‌نن ڕێژه‌ی ئه‌و به‌كتریایانه‌ی كه له‌سه‌ر مۆبایل دا ده‌ژین زیاتره له‌و به‌كتریایانه‌ی كه‌له ناو ئاوده‌ست و ئه‌و كه‌ل و په‌لانه‌ی له‌ناو ماڵدا به‌كار ده‌هێنرێن.\tRead more\nدووری خۆت و شاشه‌ی ته‌له‌فزیۆن چه‌نده بێ باشه ؟؟\nPosted By: هێمن ئه‌حمه‌دPosted date: ته‌مموز 29, 2015 In: زانست و ته‌کنه‌لۆژیاNo Comments\nپه‌یمانگای ئه‌لمانی بۆ ته‌ندرووستی و سه‌لامه‌تی هۆشداری ده‌دات به‌وه‌ی شاشه‌ی ته‌له‌فزیۆنه‌كان و كۆمپیوته‌ر و ئه‌وانی تر ده‌بێته هۆی ئازاردانی چاوه‌كان و ماندوبونیان له حاڵه‌تی نزیك بونه‌و...\tRead more\nPosted By: هێمن ئه‌حمه‌دPosted date: ته‌مموز 20, 2015 In: زانست و ته‌کنه‌لۆژیاNo Comments\nبێگومان ته‌كنه‌لۆجیا ڕۆژ به ڕۆژ ڕووی له زیاد بونه‌وه و مرۆڤیش به شێوه‌یه‌كی زۆر به‌رفراوان كارلێكی له‌گه‌ڵ كردووه ، هه‌روه‌ها بواره‌كانی گه‌یاندن و تۆڕه‌كۆمه‌ڵایه‌تیه‌كانیش له نێوان كه...\tRead more\nفێیسبوك خه‌مبارت ده‌كات\nPosted By: هێمن ئه‌حمه‌دPosted date: ئایار 26, 2015 In: زانست و ته‌کنه‌لۆژیاNo Comments\nله لێكۆڵینه‌وه‌یه‌كدا له زانكۆی (میشینگان) باس له‌وه ده‌كه‌ن كه تۆڕی كۆمه‌ڵایه‌تی فێیسبووك چالاكی له به‌كارهێنه‌ره‌كانی ده‌سه‌نێته‌وه‌و هه‌روه‌ها ده‌ناڵێنن به خه‌مباری و بێزار بوون .\tRead more


سەربەخۆیی کوردستان پێویستی بە مشتومڕە! \nپرسی ریفراندۆم و سەربەخۆیی کوردستان، پرسێکی نیشتمانی و نەتەوەییە، خەونێکی لەمێژینەی هەموو تاکێکە کە پەرۆشی بوونی شوناسی نەتەوەکەیەتی، ئەم پرسە موڵکی هیچ حیزب و لایەنەکی سیاسی نیە، ئێستا باشترین دەرفەتی مێژوویی هەڵکەوتووە بۆ بەباڵاچوونی پرسی نەتەوەکەمان لەبەشەکانی تری کوردستان بە گشتی و لەباشووریش بە تایبەتی. لەم هاوکێشەیەشدا دوو هۆکاری بنەڕەتی هەن ئێمە بە عێراقەوە دەبەستێتەوە، ئەویش لایەنی ئابووری و ئاسایشە، کە دەکاتە بودجەو لایەنی سەربازیی لەهەردوولاوە پەیوەندییەکان بە ڕووکاری ماوە، ئەوەی کێشەیە خۆمانین. دەنا هیچ کاتێک نەتەوە سەردەستەکان لەناوچەکە ئەوەندە حاڵیان پەرێشان نەبووە. دونیاش ئەوەندە پێویستی پێمان نەبووە. بەڵام لە ئێستادا هاوبەشی شەڕێکی نێودەوڵەتین بە بوونی هێزی پێشمەرگە لەسەنگەری پێشەوەی دژایەتی تیرۆر دۆخێکی وای درووستکردوە، ئەگەر لەئاست ڕووداوەکان بین کۆتاهاتنی شەڕەکەو دەرپەڕاندنی ڕێکخراوی (داعش) گۆڕانکاریی بەسەر ناوچەکەدا دێت. ئامادەنەبوونی ئێمەش ڕەنگە دەیان دەهەی تری بوێت بۆ بوونی دەرفەتێکی تری لەم شێوەیە.\nپێویستە هەموو لایەک بێ دوو دڵی ئەم پرسە نەخەینە گیروگازی پشتیوانی کردن و دژایەتی کردن بەهەر هۆکارێک بێ هەموومان کۆک بین بۆ ئامادەکاریی بەدیهێنانی ئامانجەکە، کارەکەش لەسەر کاغەز و بەدروشم ناکرێ، بەڵکو دەبێ پێداویستیەکانی ئامادەبکرێ کە ڕەهەندێکی دەستووری و یاسایی و سیاسی و نێودەوڵەتی هەیە. بەکۆتاهێنانی ئەم مشتومڕەو بەهاوبەشی بڕیاردان لەسەر ڕیفراندۆم دەبێ هەموو لایەک ئەو ڕاستیە سادە بزانین ئەم ستراتیژە بەم دارو پەردوەی ئێستا ناکرێت، کە خەڵک لەجیاتی خۆپیشاندان بۆ سەربەخۆیی خۆپیشاندان بۆ نان دەکەن لەسایەی ئەم بەڕێوەبردنەی هەرێمی کوردستان. بۆیە دەرەنجامەکانی ئەم دۆخەی ئێستا ئەوەمان پێ دەڵێن، بەبێ چاکسازی ڕیشەیی لە سیستەمی حوکمڕانی مەحاڵە هەنگاوی کرداریی بنرێت.\nگەر واش بڕوات دەبێت هەموان چاوەڕیی کەوتنە تونێلێکی تاریک و بژاردەیەکی ناچاری بین، بۆیە زۆر درەنگە بۆ بڕیاردان لە ئاشتەوایی ڕاستەقینە و یەکبوونی وتار وهەڵوێست. چونکە بەدامەزراوه‌کردنی وڵات هەنگاونانی کرداری دەوێت کە ئەویش بەیەکخستنی هێزی پێشمەرگەو ڕوونکاریی خستنە داهاتی وڵات و دروست کردنی دەزگایەکی نیشتیمانی بۆ دانوساندن و بەشداری ڕاستەقینەی سەرجەم لایەنەکانر لە بڕیارە چارەنوسسازەکاندا، بۆیە فەرموو ڕایگەیەنن و هەنگاوەکانی تری ئەم ڕاگەیاندنە بکەنە کردار و میللەتەکەش سەرگەردان مەکەن و واز لەم گوریس ڕاکێشانە بێنن.!\n*سەرۆکی فراکسیۆنی گۆڕان، لە خولی پێشووی پەرلەمان


نامە ئێرانییەکان |\nHome بیروڕا نامە ئێرانییەکان\nئێران لە یەک کاتدا نامەی جیاواز و فرەمانا ڕەوانەی کوردستان دەکات. نامەیەکیان لە سێدارەدانی ڕامین حوسێن پەناهی و هاوڕێکانێتی؛ زانیار و لوقمان مورادی، نامەیەکیشیان بۆمبارانکردنی کۆیەیە. هێشتا نامەی تریش ماون کە زۆرجار دووبارە و سێبارە دەبنەوە و بە پۆستی فڕۆکە و ڕۆکێت و ئامرازی تری کوشتندا ڕەوانەی کوردستان دەکرێن. لەوانەیە ئەو نامانە لە ڕێگەی گرتنی ئاوەوە بن یان سزادانی گوند و چیاکانی کوردستان، دووریش نییە لەسەر جەستەی دەستفرۆش و بارهەڵگرەکانی سەر سنوور بنووسرێن، ئیتر ئەمە ئێرانە و لە کاری دڵڕەقیدا ڕکابەری کەمە. گێلترین کەسیش ئەوانەن بڕوا بە ئێرانییەکان لە سیاسەتدا دەکەن.\nئێران لەو چرکەساتەی بڕیاری لە سێدارەدانی پەناهی و لوقمان و زانیار دەدات و نامە خوێناوییەکانی لەسەر جەستەی ״هاونیشتمانی״یە بەرهەڵستکارەکانی خۆی لە شارەکەی حاجی قادردا دەچەقێنێت؛ دەیەوێت ئاماجی زۆر بپێكێت. لە ئاستی درووستکردنی ڕووداو لەناو ڕووداودا، ویستی حوکمڕانانی تاران ئەوە بوو لەسێدارەدان و بۆمبارانکردن یەکتری تەواو بکەن و هەر ڕووداوێک ئەوەی تر بشارێتەوە، یان نەهێڵێت یەکێکیان ببێتە ڕووداوی گەورەی کوردستان. لەمەشدا توانییان ئامانجی خۆیان بپێکن، لە یەک کاتدا، بڕیاری ناپاڵمئاسایان دا، تاران و کۆیە و حاجی ئۆمەرانیان کردە ڕووبەری پڕش و پەڵاشی نامە بکوژەکان. یانی چاوی دنیایان بەرەو ئاراستەیەک برد، ئاکتی کوشتن و دەستدرێژی تیایدا، لە چوارچێوەیەکدا کۆ نەکرێتەوە و فرە ڕەهەند بێت.\nلە ڕێگەی هەردوو ڕووداوەکەشەوە، لە سێدارەدان و بۆمباران، ئاماژەی تر هەبوون، لەوانەیە بەشێکیان پەیوەندی هەبێت بەو هەواڵانەی باس لە بوونی پلانی سەربازیی ئێران لە کوردستاندا دەکەن دژی هێزەکانی ئەمەریکا. لە هەمان کاتیشدا ناکرێت ئەم نامانەی بە تۆپ و ڕۆکێتدا ڕەوانە دەکرێن، لەو هەڕەشانەی ئیسرائیل جیا بکرێنەوە کە ئاراستەی ئێران کران. لەم میانەیەدا، ئێران پێی وایە کوردستانی عیراق بۆ مانۆڕە سەربازی و ئەمنیەکانی ئەو نەک تەنها ״موباحە״، بەڵکو جێگەی نهێنییەکانیشە. بەڕەوا و ناڕەوا، ئێران زانیاریەکانی ناو ڕاپۆرتەکەی ئاژانسی ڕۆیتەرز دەربارەی جموجۆڵەکانی ئێران لە هەرێم دەخاتە پاڵ پارتە کوردییەکانی ڕۆژهەڵات. هەڵبەتە لەپاڵ ئەمەدا ئەوەی گرنگە بووترێت ئەوەیە کە کۆماری ئیسلامی نیشانشکێنی سەربازی ناڕاستەوخۆ و دوور لەگەڵ ئیسرائیلییەکاندا دەکات.\nبە کورتییەکەی ئێران پێویستی بە جوڵەیەک بوو. بە دەربڕینێکی تر پێویستی بە خۆدەرخستنێک بو کە لە سوریا پێی ناکرێت و نەیتوانی وڵامی ئیسرائیلییەکان بداتەوە کە لە جارێک زیاتر بنکە سەربازییەکانی ئێرانیان کردە ئامانج، بۆیە لاوازترین بازنەی لە هاوکێشە سەربازی و ئەمنیەکانی ناوچەکەدا هەڵبژارد تا خۆی دەربخات، ئەویش بازنەی کورد بو. بە لە بەرچاوگرتنی هێڕشەکان و لە سێدارەدان کە هاوکات بوون لەگەڵ لوتکەی سیانیی (ڕوسیا-ئێران-تورکیا) لە تاران و دەوترێت کارتی ئێران تیایدا سەرکەوتو بوە، ئیدلب-یش ئاماژەیەکی تری ناو نامە خوێناویەکانی تاران بو، یانی گوێبگرە دراوسێ لەگەڵ تۆمە ئەی خەسوو.\nلەپاڵ ئەو خاڵانەدا، خاڵێکی تر هەیە کە شیاوی ئەوەیە بەشێک بێت لەهەر دیدێکی سیاسی سەبارەت بە پلانەکانی ئێران لە عیراقدا، بەتایبەتیش پێکهێنانی حکومەتی عیراق یەکلا نەبونەوەی هەڵوێستی کورد لە پێکهێنانی گەورەترین بلۆکی پەرلەمانی بۆ پێکهێنانی حکومەت و سەرۆکەکەی. بەشێوازێکی ڕونتر، نامەکانی حومکڕانانی ئێران لە ناپاڵمەکانی شەڕی سوریا دەچون، پێش گەیشتنیان، لەئاسماندا تەقینەوەو ڕوبەرێکی زۆریان داگیرکرد. لەم ڕوەوە، بەشێ هەرێمی کوردستانیش هەبو کە ناراستەوخۆ وتیان: ״بیر لەوە نەکەنەوە بەرەی ئێران لە عیراقدا لاواز بکەن، ئێمە لە هەمو ئان و ساتێکدا ئامادەین و دەست ناپارێزین״.\nحوکمـڕانانی ئێستای عیراق، تەنانەت بەوانەشەوە کە بەغدا ئەکەنە قوربانی تاران، باش دەزانن لەگەڵ ئێرانیەکاندا، ئیمکانی زۆر ״سەفقە״ی سیاسی هەیە، بەڵام ئیمکانی قورتاربوون لە درۆ مەحاڵە. ئەمە تەنها قسەیەک نییە و سەردەمانی بەرهەڵستکاریی پارتە عیراقیەکان، بەوانەی کوردستانیشەوە، بەردەوام نەهامەتی و مەحاڵیی ڕزگار بوون لە درۆیان لەگەڵ بەرپرسە ئێرانییەکاندا بیر دەخاتەوە.


پرۆژەکان | دارستانەکانی روانگە\nپرۆژەی دارستانەکانی روانگە پرۆژەیەکی رووبەرووبوونەوەی گۆڕانی کەشوهەوایە کە لە عێراق و هەرێمی کوردستان جێبەجێ دەکرێت. گۆڕانی کەش و هەوا لە ئەنجامی زیادبوونی دوانە ئۆکسیدی کاربۆن لە هەوادا روودەدات کە بەهۆی سووتەمەنی و ئاگرکەوتنەوە دروست دەبێت. دەزگای روانگە لەماوەی چەند ساڵێکدا ئەم پڕۆژەیە لە چەندین ناوچەی جیاوازی وڵاتەکە جێبەجێ دەکرێت. ئامانجی پڕۆژەکە فێرکردن و ئامادەکردنی کۆمەڵگەیە بۆ چاندنی داری گەورە لە دارستانە تێکچووەکان، هەروەها بە شێوەیەکی بەرچاو رۆڵ دەبینێت لە رێگریکردن لە رووبەرووبوونەوەی گۆڕانی کەشوهەوا.\nلە ساڵی 2022 و وەك دەستپێکێك، دەزگای روانگە پڕۆژەکە لە دارستانەکانی موسڵ جێبەجێ دەکات، ئامانجی پرۆژەکە گەراندنەوەی ژیانە بۆ دارستانەکانی موسڵ و بەرەنگاربوونەوەی گۆڕانی کەش و هەوا و هاندانی چاکبوونەوەی ئابووری ناوخۆ لە رێگەی دابینکردنی کاری کورتخایەن بۆ ماوەی 50 رۆژ لە رێگەی پڕۆژەی پارە بەرامبەر کار، پرۆژەکە بریتی یە لە چاندنی 5000 داری ئوکالیپتوس لە رووبەری 8 دۆنم لە دارستانەکانی موسڵ وەك وەڵام و پشتیوانییەك بۆ ئاگرکەوتنەوەی ساڵی 2017 لە دارستانەکانی موسڵ.\nهەرچەندە دارستانەکان بە تاکە رێگەی هەناسەدان دادەنرێت بۆ ناوچەکە، بەڵام هیچ پێشکەوتن و گرنگی پێدانییەکی پێوە دیار نییە تاکو ئێستا، وەکو چاککردنەوە یان هەوڵدان بۆ باشترکردنی دۆخەکەیان.\nلە ساڵی 2017، ئاگرێك دارستانەکانی موسڵی گرتەوە و بەشێکی زۆری لەناوبرد. بۆ ئەم مەبەستەش دەزگای روانگە ئەم دەستپێشخەرییەی دەستپێکرد بۆ گێڕانەوەی ژیان بۆ دارستانەکان و بەرەنگاربوونەوەی گۆڕانی کەش وهەوا و هاندانی چاکبوونەوەی ئابووری ناوخۆ لە رێگەی دابینکردنی کاری کورتخایەن.\nماوەی پڕۆژە: شوبات – نیسانی ٢٠٢٢ (٥٠ رۆژ)\nرێکەوتی راگەیاندنی پڕۆژە: ٢٠ی شوباتی ٢٠٢٢\nشوێن: دارستانەکانی موسڵ


سوودەکانی گویز بۆ ئەو ئافرەتانەی دووگیانن - Yeane.Org ماڵپەری یانی\nسوودەکانی گویز بۆ ئەو ئافرەتانەی دووگیانن\nخواردن لەماوەی دووگیانیدا بە بنەمایەکی سەرەکی دادەندرێت بۆ سەلامەتی تەندروستی دایک و کۆرپە. هەر بۆیە زۆر پێویستە گرنگی بەلایەنی خۆراک بدرێت و گونجاوترین و تەندروستترین خواردن هەبژیردرێت لەو ماوەیەدا و زیاتر بایەخ بە ڤیتامینات و پێکهاتە کانزاییەکان بدرێت.\nبە گوێرەی ماڵپەڕی “بەیبی سەنتەر” گوێز یەکێکە لە خۆراکە سوودبەخشەکان و سودێکی یەکجار زۆر دەگەیەنێت بە دایک و کۆرپەکە چونکە:\nگوێز دەوڵەمەندە بە پڕۆتین و ماددەی ڕیشاڵی و کانزا و ڤیتامینەکان وئۆمیگا سێ.\nخواردنی گوێز هۆکارێکە بۆ ڕاگرتن و یەکسانی ئاستی کۆلیسترۆڵ و پاراستنی دڵی خانمانی دووگیان لە نەخۆشی، لەهەمووشی گرنگتر ئەوەیە ڕێگە لە بەرزبوونەوەی پەستانی خوێن دەگرێت.\nگوێز زۆە باشە بۆ ڕاگرتنی کێشی خانمانی دووگیان بە یەکسانی، ڕێگە لە کۆبوونەوەی چەوری دەگرێت، بەرگری لەش دژی نەخۆشیەکان بەهێز دەکات، یارمەتی گەشەکردنی کۆرپەلە دەدات.\nگیراوه‌یه‌كی پڕۆتینی بۆ ئه‌وه‌ی هه‌ست به‌تێری بكه‌یت\nله‌هه‌وكردنی قوڕگ خۆت بپارێزه\nچوار هۆكار بۆ ئاوسانی پێڵوه‌كان


👁 ئەڤ بابەتە 2,229 جار هاتیە دیتن\n✌ احمد كركي لكي (محمد ليلي) شەهیدان\n📅 دەمێ تومارکرنێ Aug 24 2019 3:31PM\n👁 ئەڤ بابەتە 902 جار هاتیە دیتن\nالأسم الحركي :احمد كركي لكي الأسم والكنية :محمد ل [ زێدە... 👁] ✖ ✖ 0 1 ✔ 80% ✍ ج.ع.ئـ. 24-8-2019 15:31:30\n📝 بڕیاری تاپۆکردنی خانوەکانی شەهیدانی شارەدێی سیروان جێبەجێ دەکرێت بەلگەنامە\n📅 دەمێ تومارکرنێ Jan 7 2019 9:16PM\n👁 ئەڤ بابەتە 1,631 جار هاتیە دیتن\n07-01-2019 [ زێدە... 👁] ✖ ✖ 0 1 ✔ 93% ✍ هـ.ب. 7-1-2019 21:16:44\n📝 پرسەنامەی بافڵ تاڵەبانی بۆ بنەماڵەی فەوزی رەشید نامیق بەلگەنامە\n📅 دەمێ تومارکرنێ Jan 7 2019 9:12PM\n👁 ئەڤ بابەتە 1,623 جار هاتیە دیتن\nبەڕێزان/ خانەوادەی کاک فەوزی رەشید نامیق بەداخەوە [ زێدە... 👁] ✖ ✖ 0 3 ✔ 99% ✍ هـ.ب. 7-1-2019 21:12:36\n📊 حکومەت مانگانە ملیارێک دینار بۆ شوقەکانی سیتەک و گۆیژە تەرخان دەکات ئامار و راپرسیا\n📅 دەمێ تومارکرنێ Jan 7 2019 1:49PM\n👁 ئەڤ بابەتە 1,644 جار هاتیە دیتن\nبە بڕیاری ئەنجوومەنی وەزیرانی هەرێمی کوردستان، مان [ زێدە... 👁] ✖ ✖ ✖ 0 1 ✔ 91% ✍ هـ.ب. 7-1-2019 13:49:04\n📊 راپەڕین.. رێژەی لەدایکبوون کەمیکردووە ئامار و راپرسیا\n📅 دەمێ تومارکرنێ Jan 7 2019 9:20PM\n👁 ئەڤ بابەتە 1,263 جار هاتیە دیتن\nلە چەند کۆنفرانسێکی رۆژنامەوانی جیادا، ئاماری کارو [ زێدە... 👁] ✖ ✖ 0 2 ✔ 99% ✍ هـ.ب. 7-1-2019 21:20:15\n📝 راگەیەندراوی تەڤگەری ئازادی دەربارەی کۆچی دوایی هەڤاڵ هۆگر بەلگەنامە\n📅 دەمێ تومارکرنێ Jan 9 2019 2:43PM\n👁 ئەڤ بابەتە 1,454 جار هاتیە دیتن\nبەداخەوە بەرە بەیانی ئەمڕۆ هەڤاڵی ئازیز و خۆشەویست [ زێدە... 👁] ✖ ✖ 0 2 ✔ 99% ✍ ن.ئـ. 9-1-2019 14:43:31\n📅 دەمێ تومارکرنێ Jan 8 2019 10:13AM\n👁 ئەڤ بابەتە 1,542 جار هاتیە دیتن\nسوپای عیراق کە هێزێکی رێکخراوی کۆماری عیراقە، لەهێ [ زێدە... 👁] ✖ ✖ 0 2 ✔ 99% ✍ هـ.ب. 8-1-2019 10:13:06\n📊 ساڵی 2018 لە سنووری ئیدارەی ڕاپەڕین، هەزار و 945 داری سروشتی سوتاون، 33 کەس بەهۆی ڕووداوی هاتووچۆ و هەشت کەسیش بەهۆی سوتانەوە گیانیان لەدەستداوە ئامار و راپرسیا\n📅 دەمێ تومارکرنێ Jan 7 2019 2:05PM\n👁 ئەڤ بابەتە 1,320 جار هاتیە دیتن\nساڵی ڕابردوو لە سنووری ئیدارەی ڕاپەڕین، هەزار و 94 [ زێدە... 👁] ✖ ✖ 0 2 ✔ 99% ✍ هـ.ب. 7-1-2019 14:05:41\n📊 سەرمایەدارانی کوردستان روو دەکەنە ئێران ئامار و راپرسیا\n📅 دەمێ تومارکرنێ Jan 7 2019 9:38AM\n👁 ئەڤ بابەتە 1,138 جار هاتیە دیتن\nگوتەبێژی یەکێتیی وەبەرهێنەرانی کوردستان دەڵێت ژمار [ زێدە... 👁] ✖ ✖ ✖ 0 1 ✔ 91% ✍ هـ.ب. 7-1-2019 9:38:34


ئەمریکا و ئینگلتەرا سیاسەتی خۆیان لە رێگەی ئەندام و حزبە کوردییەکانیەوە پێشدەخەن. من وەک ڕۆژنامەنوس، نووسەر یان هاوڵاتیەک، دەمەوێت ئەمە بپرسم؛ ئایا پارتی دیموکراتی کوردستان چی دەوێت و چی قازانجێک دەکات؟ ئایا پارتی بەم سیاسەتەی، دەیەوێت هێزی حەشدی شەعبی لە شەنگال دەرکات؟ شەنگال پارچەیەکی کوردستانە مرۆڤ کاتێک بە نەتەوەپەرستی بیر دەکاتەوە دەڵێت ئەمە باشە بەڵام دەزانین نە نەتەوە پەرستی چارەسەرەو نە و حەشدی شەعبیش لە شنگال دەچێتەدەرەوە. بۆیە نابێت ئێمە خۆمان فریوبدەین ئەم سیاسەتەی پارتی حیزبییە و سودێکی بۆ کورد نییە. کێشەی ئابووری چارەسەر ناکات، دەسکەوتی گەلەکەمان دەخاتە مەترسییەوە. دوای هێرشەکانی داعش، گەلەکەمان توانای نییە بچێتە ناو شەڕێکی نوێوە دەبێت لایەنگرانی ئەم ئاژاوەیە باش بزانن کە بەم سیاسەتەی پارتی گەل و دەستکەوتەکانمان پارێزراو نابن. دەبێت حکومەت و دەوڵەتەکەمان سیاسەت بکەن بۆ سەرکەوتن، با لەبری ئەوەی قەیران و تەنگژە دروست بکەن کێشەی ئابووری وڵاتەکەمان چارەسەر بکەن.


زمانی فیکریی، لەتێکستی کوردییدا - ئاوێنه\nزمانی فیکریی، لەتێکستی کوردییدا\nدیاردەیەکی رەشۆکیی پەیدا بووە، باسی ئەوە دەکات کە زمانی نووسین دەبێ سادە و خاکیی بێت.ئەمانە دەیانەوێت، زمانی نووسین، زمانێکی زۆر رەشۆکیی و خاکەسار بێت و دەستەواژەی فیکریی و زانستیی نوێ بەکار نەهێنرێت، یان لای کەم ، خوازیارن، بۆ ئاسانکاریی، چەمکەکان بکوردێنرێن و بخۆماڵێنرێن! پێیانوایە، دەبێت مامۆستایەکی زانکۆ، ئەکادیمیستێکی کڕ، سیاسییەکی خەڵەفاو، کرێکارێکی زەحمەتکێش، جووتیارێکی دوورە دەست، شوانێکی دابڕاو و هەرکەسێک تەنانەت نەخوێندەواریش بێت، پێویستە لە زمانی نووسینەکە، تێبگات! ئەمانە هەر بۆچوونی ئەو ژۆرناڵیست و نووسەرانە، نییە کە زۆر دەنووسن، زۆر دەڵێن و کەم دەخوێننەوە یان هەر ناخوێننەوە، بەڵکو لە بۆچوونی هەندێ ئینتێلێکچواڵی رەشوڕووت ( رەشوڕووت لە فیکر و مەعریفەدا) ،هەندێ نووسەری جامباز، بۆرصەیی هەلپەرست و پۆپۆلیستیشدا، بەتەواویی رەنگی داوەتەوە. تەنانەت، بەشێکی زۆری ئەو نووسەر و رۆشنبیرانەی، بۆچوونەکانیان، بە راستەوخۆ، یان ناڕاستەوخۆ، بەر رەخنە کولتووریی، فیکریی و سیاسییەکانی من دەکەون، جورئەت ناکەن، بە چوار دێڕی فیکریی و مەعریفیی، تەفسیری خەڵوەتی خۆیان بکەن، بەڵام لێرە و لەوێ، بە مینگەمینگ و پرتەپرت، دەڵێن: کامیار سابیر، بە ئەنقەست زمانی نووسینەکانی ئاڵۆز دەکات و چەمکی بیانیی و نەبیستراو، زۆر بەکار دەهێنێت و…تاد.\nزمانی گریمانەی فیکریی The Language of Thought Hypothesis (LOTH) ئەوە بەرجەستە دەکاتەوە کە فیکر و تێڕوانین، بیرکردنەوە و تێڕامان، لە شوێنێکدا جێگیر دەبن، کە “زمانی مێنتاڵ”ی پێدەگوترێ. ئەم گریمانەی فیکرییە، فەلسەفەی عەقڵ و زانستی مەعریفییە(cognitive ). فەیلەسوفی ئەمێریکیی، فۆدە= فۆدەر( Jerry Fodor) ئەم گریمانەیەی داهێناو سروشت و ماکی فیکر بە ستراکتۆری زمانیی و مێنتاڵیتییەوە دەبەستێتەوە. زمانی فیکر language of thought (LOT)، یان ئەوەی پێیدەگوترێ مێنتەڵیز Mentales ئەو کایە زمانییەیە کە لە ناخەوە بە سەرچاوە قووڵەکانی تێگەیشتن، بەراوردکاریی و هەڵسەنگاندنی بابەت و باسەکانەوە، بەستراوە. زمانی نووسینی فیکر، دەبێ جیاواز بێت لە زمانی ئاخافتن. بیرکردنەوە و دەربڕینیش، بە زمانێکی فیکریی، بناغەی تێگەیشتن لە مەغزا، لە فیکر و لە مەعریفە، ئاسانتر دەکات. ئەمە رۆحی بیرکردنەوەی فۆدەرە لەسەر زمانی فیکریی و زمانی نووسین.\nتیکهەڵکێشە فیکریی و زمانەوانییەکان، لای فۆدەر، لە ریاڵیزمی نوێنەرایەتیی Representational Realism ، فیکری زمانەوانیی Linguistic Thought و جودایی و نایابیی (Distinctness ) لە دەربڕینە زمانەوانییەکاندا، زیاتر بەرجەستە دەبێتەوە. ئارگیومێنتی ستاندەرد لێرەدا ئەوەیە کە زمانی نووسینە فیکرییەکان، باشترە لە زمانی عەوام، لە زمانی خاکیی و زمانی جڤاک جودا بێت، بۆ ئەوەی مەغزا کولتووریی و فیکرییەکانی خۆی نەدۆڕێنێت. نابێت خاترجەمیی بگیردرێ و ساکار بکرێتەوە، بۆ ئەوەی خەڵک بە گشتیی لێی تێبگات. ئەمە بۆ سیاسییە پۆپۆلیستەکان، بۆ کادیرە حیزبییەکان، بۆ ئەوانەی لەگەڵ جڤاکدا مامەڵەی راستەوخۆ دەکەن، باشە، بەڵام ئەم سادەگەرییە، بۆچی دەبێت بڕواتە ناو هەموو کەلێن و قوژبنێکی ئەکادیمیی، فیکریی و ئینتێلێکچواڵییەوە؟\nبۆچوونەکانی فۆدەر، بە دڵنیاییەوە لەلایەن زۆرکەسەوە بەر رەخنە دراون. چۆمسکی پێیوایە، گرینگ ئەوە نییە زمانی فیکریی باڵا بەکاربهێنرێت، بەڵکو گرینگە کە رێزمانی یونیڤێرساڵی بەکار بهێنرێت. دیارە ئەم بۆچوونەی چۆمسکییش، زیاتر فەنتازیای زمانەوانییە و ناچێتە چوارچێوەی عەقڵانییەتی “سیاسیی، فیکریی و زمانەوانیی”ەوە. هاوکات، لە جوغزی زمانەوانییەوە، فیکر بە دوو رەهەندی ( زمانەوانیی رێژەیی و جەبریی linguistic relativity and linguistic determinism ) یدا بۆ ناو تێکست و بابەتە ثیۆریی و فیکرییەکان، دەگوازرێتەوە. رێژەییەکە لە زمانێکەوە بۆ زمانێکی تر، جیاوازیی هەیە، بەڵام دیتێرمینیزمی زمانەوانیی، رۆڵێکی گرینگ لە پێکەوەگرێدانی فیکر و زمان، مەعریفە و زمان و سەرەنجامیش، ئاگایی و زمان… لە هەموو زمانەکاندا، دەگێڕێت. ئەمە لە گریمانەکانی وۆرف-ساپیردا The Sapir-Whorf Hypothesis بە تەواویی رەنگی داوەتەوە. ئەوان پێیانوایە کە سروشتی زمان و ئاخافتن دەبێ کەرتوپەرت بکەین و بیانبڕین، لە کۆنسێپتی گونجاودا دایبڕێژینەوە، بە پارادیمێکی نوێیەوە، کۆنتێکستە فیکرییەکان و داڕشتنە زمانەوانییەکە، دیزاین بکەینەوە.\nئەگەر فیکر ئەوە بێت کە ئایدیا بەرهەم بهێنێت، ئارگیومێنتیان لەسەر بکرێت و دید و روانگەی نوێ دیزاین بکرێت، ئەوە زمانیش ئەو توانایەیە کە کۆد، بە میثۆدەکانی بیرکردنەوە و کایە فیکرییەکان، دەبەخشێت. هەموو ئەمانە بۆ ئەوەیە کە زمان و فیکر، پێکەوە بە ستراکتۆرێکی پتەوەوە، بە خوێنەری دانسقە، وردەکار و جیدیی، بگات. سەرەڕای ئەوەی پێوەندییەکانی نێوان زمان و فیکر، بەر رەخنەی زۆر دروان، بەتایبەت لەلایەن سایکۆلینگویستەکانەوە( سایکۆزمانەوان) ریخۆڵەکانی هێنراوەتە دەرەوە، بەڵام وەکو فاکت و واقیع، تا ئەم ساتەش لە جیهاندا و بەتایبەتیی لە زمانە جیهانییە باڵادەستەکاندا، هەژموونی ئەم پێوەندییانە، پانوپۆڕتر دەبێتەوە. هەر بەڕاستییش ناتوانم بەو زمانە خاکیی و خۆماڵییە بنووسم کە هەموو تاکێکی جڤاکی کوردیی، تێمبگات! ئەم موجامەلە کولتووریی، فیکریی و زمانەوانییانە بەمن ناکرێت. بە باوەڕی من، دە خوێنەری ورد و بەسەلیقە، لە هەزار خوێنەری درشت و پۆپۆلیست باشترە. من بەتەمای ئەوەش نییم، لەسەر حیسابی هەژاریی و دەردەسەرییەکانی گەنجانی کوردستان، سیاسەت بکەم و ببمە پارلەمانتار، راوێژکار و کادیری حیزبیی، بۆ جێکەوتکردنی ئەوەش، خەریکی پۆپۆلیزمی سیاسیی و پۆپۆلیزمی زمانیی بم، تا لە غەزوبەزی کوردایەتییە چەتەگەرییەکە، شتێکی بچووکم بەر بکەوێت! نە پرەنسیپی مرۆیی، نە ئەخلاقی کولتووریی، نە ویقاری بیرکردنەوە، نە ژانی کوردبوون و نە ویژدانی سیاسیی و فیکرییم، رێگەم پێنادەن، خەریکی ئەو تیجاڕەت و موجامەلاتانە بم.\nبڵاوكراوه‌ته‌وه له 23-06-2016


ڕاهێنەری یۆڤێنتۆس ستایشێکی بێ وێنەی کریستیانۆ ڕۆناڵدۆ دەکات – یاریگا سپۆرت\nHome/هه‌واڵه‌كان/خوله‌كانی ئه‌وڕوپا/سێریا ئەی/ڕاهێنەری یۆڤێنتۆس ستایشێکی بێ وێنەی کریستیانۆ ڕۆناڵدۆ دەکات\nڕاهێنەری یۆڤێنتۆس ستایشێکی بێ وێنەی کریستیانۆ ڕۆناڵدۆ دەکات\nکارۆخ ڕواندزی 2019/01/01\nجارێکی دیکە ماسیمیلیانۆ ئالیگری، ڕاهێنەری یۆڤێنتۆس ستایشی کریستاینۆ ڕۆنالدۆی کردەوە و ڕایگەیاند کە ئاستی بەرزی ئەستێرە پورتوگالییەکە لەم وەرزەدا بۆ ئەو سوپڕایز نەبووە.\nلەم بارەیەوە ئالیگری بە ماڵپەڕی (سپۆرت میدیائیست)ی گوت” ڕۆناڵدۆ بە ئاستەکەی هیچ تووشی سوپڕایزی نەکردووم، من هەر خۆم چاوەڕێی ئەو ئاستە بەرزەم لەو کردوە، کاتێک یاریزانێکی هاوشێوەی ڕۆناڵدۆت لە تیپەکە دەبێت، ئەرکی سەر شانت و بەرپرسیارێتیت کەمتر دەبێت، بوونی ئەو لە یانەکە جێگای دڵخۆشییە، ئەو یاریزانێکی پڕۆفیشناڵە و زۆر حەزی لە ڕکابەرییە و هەموو ڕۆژێکیش دەیەوێت باشتر بێت، ئەوەش بۆ ئێمە زۆر باشە، لە ڕووی هونەریش ئەوە هەموومان دەزانین چۆنە و هەموو دان بە ئاستی دادەنێین، بەلای من ئەو یاریزانێکی جیاوازە.\nلە درێژەی قسەکامیدا ئالیگری لە باسی ڕۆناڵدۆ دەڵێت” داوای چی لە رۆناڵدۆ بکەم، گۆڵکردن؟ ئەو خۆی کاری خۆی باش دەزانێت، هەروەها هەمیشە خزمەتی یانەکە دەکات و خۆی بە گەورە نازانێت ئەوەش خاسیەتی دیکەی ئەو یاریزانەیە، کە زۆر لە یاریزانانی یانەکەش وەکو نموونەی باڵا سەیری دەکەن.\nلەکۆتایی قسەکانیدا، ئالیگری سەبارەت بە سێریا ئەی و چامپیۆنزلیگ گوتی ” لە سێریا ئەی بارودۆخ باشە ودەتوانین ببینەوە پاڵەوان، بەڵام لە چامپیۆنزلیگ ڕکابەرین، بەڵام پێویستمان بە کەمێک شانش دەبێت تا جامەکە ببەینەوە.


ڕێگایەکی ئاسان بۆ خۆپاراستن لە شێرپەنجەی کۆڵۆن\nلەسنووری پارێزگای ھەولێر ٣٦شوێن دادەخرێن\nسه‌رۆكایه‌تی په‌رله‌مان جه‌ژنى قیامه له كریستیانه‌كان پیرۆز ده‌كات\nوەزیری پەروەردە روونکردنەوە لەبارەی گۆڕانی وادەی تاقیكردنەوەكان دەدات\nکۆمیسیۆن ٥٣ بنکەی بایۆمەتری لە ھەولێر دەکاتەوە\n2018-08-22 [12:48 PM]\nهەندێک کەس دوای ماوەیەک لە ڕێگای پشکنینی پزیشکییەوە بۆیان دەردەکەوێت کە تووشی شێرپەنجەی کۆڵۆن بوون، بەڵام نازانن بە هۆی چییەوە تووشی ئەم نەخۆشییە بوون.\nسەرەڕای بەرەوپێشچونی چارەسەرەکان لەم ساڵانەی دواییدا، بەڵام هەندێک حاڵەتی نەخۆشی شێرپەنجە هەیە ناتوانرێت چارەسەربکرێت، بەتایبەتی لەو کەسانەی تەمەنیان سەروو 50 ساڵە و پێشینەی ئەم نەخۆشییە لە ئەندامانی خێزانەکەیاندا هەیە.\nئەم نەخۆشیە لە سەرەتادا بێ دەنگە، بەڵام دەتوانیت ئاگاداری هەندێک نیشانەی وەک چالاکی ڕیخۆڵە و سکچون یان قەبزی و ئازاری بەردەوامی سک و هیلاکی و کەمبونەوەی کێش بیت و لەکاتی ئەو نیشانانەدا بە خێرایی سەردانی پزیشکی پسپۆڕ بکەیت.\nچۆنیەتی خۆپاراستن لە شێرپەنجەی کۆڵۆن:\nبۆ خۆپاراستن لەم نەخۆشییە خۆراکێکی کەم کالۆری و چەوری کەمتر بخۆ، زیاتر سوود لەو خۆراکانە ببینە کە ڕیشاڵیان تێدایە و لە جگەرەکێشان دوور بکەوەرەوە، هەروەها وەرزش بکە و لەگەڵیدا کالسیۆم و ئەسپرین و ڤیتامین "دی" بخۆ.\nشێرپەنجەی کۆڵۆن سێهەم بەربڵاوترین جۆری شێرپەنجەیە لە جیهاندا و دووەم بەربڵاوترینە لەنێوان خانماندا و چوارەمە لە پیاواندا، ساڵانە چەندین کەس بەهۆی ئەم نەخۆشییەوە گیان لەدەست دەدەن.\nئەم هەواڵە 8515جار خوێندراوەتەوە


رۆژنامەی ئاسی ئیسپانی چەند ناوێكی گەورەی دیاریكردووە بۆ جێگرتنەوەی كریستیانۆ رۆناڵدۆ لە ئەگەری رۆیشتنی لە یانەی ریاڵ مەدرید دا .\nرۆژنامە ئیسپانیەكە ئاشكرایكرد:” فلۆرەنتینۆ پیرێز سەرۆكی یانەی شاهانە ئامادەیە گفتوگۆ بكات لەسەر ئەو ئۆڤەرانەی پێشكەشی رۆناڵدۆ كراون بە تایبەتی گەر رۆناڵدۆ لە سامانەكەی بگەرێت لە شوێنێكی تر، ئەوا بە رۆیشتنی خەزێنەكەی یانەكە دەوڵەمەنددەكات بۆ ئەنجامدانی گریبەستێكی سەنگین و قورس، بەڵام كێیە ئەو یاریزانەی دێتە سانتیاگۆ بیرنابیۆ؟\nرۆژنامەكە شەش ناوی ئاستی بەرزی دیاریكرد بۆ شوێنگرتنەوەی رۆناڵدۆ لە پێكهاتەی ریاڵ مەدرید، كە بریتین لە هاری كین هێرشبەری یانەی تۆتنهامی ئینگلیزی و نەیمار هێرشبەری پاریس سان جێرمان و مارۆ ئیكاردی هێرشبەری ئەنتەر میلان و ئیدین هازار هێرشبەری چێڵسی و پاولۆ دیبالا هێرشبەری یۆڤانتۆس و دواییان لیڤاندۆسكی هێرشبەری بایرن میونیخە.\nجێی باسە، كریستیانۆ پاش دابەزینی ئاستی لەم وەرزەدا ناوی گرێدراوە بەجهێشتنی ریاڵ بە تایبەتی پاش پشتگوێخستنی ئیدارەی یانەكە بۆ داخوازییەكەی بە بەرزكردنەوەی مووچەكەی.\n1/20/2018 10:17:03 AM


چۆنییه‌تی ته‌رك كردنی خووه نه‌رێنییه‌كان – ده‌روونناسی\nدانا سه‌لام/ رێنماییكار ده‌روونی و به‌ڕێوه‌به‌ری رێكخراوی رێنمایی\nخووه نه‌رێنییه‌كان چیین؟\nخووه نه‌رێنییه‌كان ئه‌و خووانه‌ن كه ده‌بێته هۆی هه‌راسانكردنی كه‌سه‌كه، زۆرجار كه‌سه‌كه راسته‌وخۆش هه‌ست به خووه‌كانی ناكات به‌ڵام له‌لایه‌ن ده‌وروبه‌رییه‌وه ئاگادار ده‌كرێته‌وه كه فلانه خووی هه‌یه، ئه‌م خووه په‌سندكراو نییه. خووه‌كان زۆرن و جۆراوجۆرن، واته هه‌ندێ خوو هه‌یه جووڵه‌ییه، هه‌ندێ خوو هه‌یه له شێوه‌ی ده‌نگێكه، هه‌ندێ خووش هه‌یه تێكه‌ڵاوێكه له جووڵه‌یی و ده‌نگی واته هه‌ردووكیان پێكه‌وه ده‌رده‌كه‌ون. زۆرجار خووه‌كان له‌گه‌ڵ نیشانه‌كانی وه‌سواسی تێكه‌وڵاو ده‌بن، بۆ ئه‌مه پێویسته سه‌ردانی پسپۆڕانی ده‌روونی بكرێت، بۆ ئه‌وه‌ی هاوكاری پێویست وه‌ربگرێت.\nسه‌رچاوه‌كانی دروستبوونی خووه‌كان له كه‌سه‌كان جۆراوجۆرن، له كه‌سێكه‌وه بۆ كه‌سێكی تر ده‌گۆڕێت، هه‌ندێ له‌سه‌رچاوه‌كان بریتین له:\nلایه‌نی ده‌روونی تاك؛ دروستبوونی هه‌ندێ له خووه‌كان بۆ نارامی و هه‌بوونی شله‌ژانێكی ده‌روونی ده‌گه‌ڕێته‌وه له كه‌سه‌كه، بۆ نموونه نینۆك خواردن ، قژ ده‌رهێنان، یان ده‌ستكاری كردنی هه‌ندێ ئه‌ندامی جه‌سته به‌بێ ویستی خۆت، ئه‌مه بۆ لایه‌نی ده‌روونی تاك ده‌گه‌ڕێـته‌وه، كه ره‌نگه فشار و كێشه‌یه‌كی هه‌بێت، ره‌نگه ترس و دڵه‌راوكێیه‌كی هه‌بێت.\nلایه‌نی ژینگه‌یی؛ زۆرجار له ژینگه‌دا هه‌ندێ گۆڕانكاری رووده‌ده‌ن كه ده‌بێته هۆی دروستبوونی خووێك له كه‌سێك.\nلایه‌نی ئه‌ندامی و جه‌سته‌یی؛ هه‌ندێ كه‌س هه‌ن كه نینۆكیان درێژه، له‌جیاتی ئه‌وه‌ی به نینۆك بڕ نینۆكه‌كانییان بكه‌ن، به‌ده‌م ده‌یكه‌ن، هه‌رچه‌نده ئه‌مه‌ش هه‌ندێجار ره‌هه‌ندێكی ده‌روونیشی له‌گه‌ڵه.\nلایه‌نی كۆمه‌ڵایه‌تی؛ هه‌ندێ كه‌س له هه‌ندێ بارودۆخ و ژینگه‌ی كۆمه‌ڵایه‌تی رانه‌هاتوون، له‌وانه‌یه حه‌زیان به‌هه‌ندێ زۆر له تێكه‌ڵاوی یان چوونه ناو ئه‌و بارودۆخه نه‌بێ، كاتێك به‌بێ ویستی خۆی ده‌كه‌وێـته ئه‌و بارودۆخه تووشی هه‌ندێ خوو ده‌بێت، یان هه‌ندێ یشانه‌ی بێزای لێ به‌دیار ده‌كه‌وێت.\nچاره‌سه‌رییه‌كانی خووه نه‌رێنییه‌كان:\nده‌ستنیشانكردنی هۆكاری سه‌ره‌كی خووه‌كه؛ له پێشدا ده‌بێ بزانرێت كامه له‌م هۆكارانه‌ی سه‌ره‌وه یان هۆكاری تر بۆته‌وه هۆی دروستبوونی ئه‌م خووه، ئه‌و كاته به‌گوێره‌ی هۆكاره‌كه پلانی چاره‌سه‌ری داده‌نرێت.\nزانینی ئاستی خووه‌كه؛ ئایا خووه‌كه زۆر زۆره، ئایا بۆته هۆی ئه‌وه‌ی كه‌سه‌كه له ژیانی ئاسایی دووربكه‌وێـته‌وه، ئایا خووه‌كه وای كردووه كه نه‌توانێ كار و به‌رنامه‌كانی جێبه‌جێ بكات؟ پاش دیاری كردنی ئاسته‌كه‌ش ده‌توانرێـت باشتر پلانی چاره‌سه‌ری دابنرێت.\nزانینی مه‌ترسییه‌كانی ئه‌و خووه؛ هه‌ندێ خوو هه‌ن له‌لایه‌نی ته‌ندروستییه‌وه زیانی زۆری هه‌یه بۆ كه‌سه‌كه، ده‌بێت ئه‌و زیانانه بۆ كه‌سه‌كه روون بكرێته‌وه بۆ ئه‌وه‌ی ببێته هه‌نگاوێك بۆ وشیاركردنه‌وه‌ی كه‌سه‌كه، بۆ نموونه نینۆك خواردن، قژ ده‌رهێنان، ئه‌مانه زیانی جه‌سته‌یی و ته‌ندروستی زۆریان هه‌یه، پێویسته كه‌سه‌كه بیزانێت.\nدانانی ره‌فتارێكی جێگره‌وه بۆ خووه‌كه؛ بۆ نموونه كه‌سه‌كه نینۆكی ده‌خوات، هه‌ندێجار له ئه‌نجامی كێشه‌كانی ده‌مه‌وه كه له ده‌روونناسی فرۆید زۆر جه‌ختی له‌سه‌ر كردۆته‌وه، ده‌كرێت بێنشت بخوات. یان قژی ده‌رده‌هێنێ، پێویسته كڵاوێك یان قژێكی ده‌ستكرد له‌سه‌ر بكات و خۆی پێوه خه‌ریك بكات له‌و كاتانه‌ی كه خووه‌كه‌ی هه‌یه.\nكه‌مكردنه‌وه‌ی كاته به‌تاڵه‌كان؛ به‌شێك له‌و خووانه له ئه‌نجامی هه‌بوونی كاتی ده‌ست به‌تاڵی زیاتر به‌دیار ده‌كه‌ون، بۆیه پێویسته تاكه كاته به‌تاڵه‌كانی ژیانی خۆی به هه‌ندێ چالاكی و كاره‌وه پڕ بكاته‌وه، خۆیانی پێوه خه‌ریك بكات.\nسه‌ردانی كردنی پسپۆڕانی ده‌روونی؛ زۆرجار هه‌یه كه‌سه‌كان خۆیان ناتوانن به‌سه‌ر ئه‌م خووانه‌دا زاڵبن، بۆیه پێویسته سه‌ردانی سه‌نته‌ر و رێكخراوه پسپۆڕییه‌كانی بوار ده‌روونی بكه‌ن، بۆ ئه‌وه‌ی له‌وێ هاوكارییان بكرێت و دانیشتنی رێنمایی و چاره‌سه‌رییان بۆ بكرێت، یان جاری واهه‌یه گرفته ده‌روونییه‌كانی به‌رزن پێویستی به ده‌رمان هه‌یه بۆ ماوه‌یه‌ك له‌لایه‌ن دكتۆری ده‌روونییه‌وه.


سینەمای ئێران بە ئەکتەرە کوردەکان دەدرەوشێتەوە\nعه‌زیز مورادی 11/02/2021 - 10:04 سینەما\nلەم ساڵانەی دواییدا، ژمارەیەک ئەکتەری کورد دەرکەوتوون کە باشترین ئەکتەرەکانی ناو سینەمای ئێرانن. ئەم ئەکتەرانە لەناو فیلم و زنجیرە دراما فارسییەکاندا زیاترین و باشترین رۆڵ دەگێڕن، کە ناسراوترینیان بریتین لە:\nنەوید محەمەدزادە یەکێکە لە باشترین ئەکتەرە کوردەکانی ناو سینەمای ئێران و خاوەن دەیان خەڵاتی ناوخۆیی و جیهانییە. نەوید لە کاتی وەرگرتنی خەڵاتی یەکەمی سێیەمین فیستیڤاڵی سلێمانی، بە کوردی وتاری پێشکەش کرد و شانازیی بە کوردبوونی خۆیەوە کرد.\nهووتەن شەکیبا یەکێکی دیکەیە لە ئەکتەرە ناسراوەکانی سینەمای ئێران، کە لە شاری سنەی رۆژهەڵاتی کوردستان لەدایک بووە و هاوڕێیەکی نزیکی نەوید محەمەدزادەیە. ئەم ئەکتەرە خوشکەزای هادی زیائەدینی پەیکەرسازی ناسراوی کوردستانە.\nفەرهاد ئەسڵانی یەکێکە لە ئەکتەرە ناسراوەکانی ناو تەلەفزیۆن و سینەمای ئێران، کە لە شاری بیجاری سەر بە پارێزگای سنە لەدایک بووە. ئەم ئەکتەرە سەرەتا لە شانۆوە دەستی پێکردووە و ئێستا تەمەی 54 ساڵە و خاوەن چەندین خەڵاتی جیهانییە.\nسەعید ئاقاخانی جیا لە ئەکتەری، یەکێکە لە دەرهێنەرە ناسراوەکانی ناو ئێران و درامای کوردیی بردە ناو تەلەڤزیۆنی ئێران و تائێستا دوو سیزن لە درامای (ن.خ)ی لەناو تەلەڤزیۆنی ئێران بڵاو کردووەتەوە کە لە هەورامان وێنەی گیراون و سیزنی سێیەمی ئەم زنجیرە درامایە لە بەهاری ساڵی داهاتوو نمایش دەکرێت. ئەم ئەکتەرە بۆ رۆڵگێڕانی لە فیلمی (کامیۆن) لە فیستیڤاڵی فیلمی دهۆک، خەڵاتی یەکەمی وەرگرت.\nخاتوو شیلا خودادا یەکێکە لە ئافرەتە ناسراوەکانی ناو سینەما و تەلەڤزیۆنی ئێران، کە دایکی خەڵكی شاری مەهابادی رۆژهەڵاتی كوردستانە.\nخاتوو نیوشا لە تەلەڤزیۆنی ئێران دەیان رۆڵی لەناو زنجیرە دراماکاندا گێڕاوە. نیوشا لە تاران لەدایک بووە و جیا لە ئەکتەری، لایەنگری ناساندنی پیشە دەستییەکانی ناو ئێرانە بە جیهان.\nئەم خاتوونەش لە شاری سنەی رۆژهەڵاتی كوردستان لەدایک بووە و لە دەیان فیلم و زنجیرە درامادا رۆڵی گێراوە.\nعەلی لە شاری ئیلامی رۆژهەڵاتی كوردستان لەدایک بووە و هەر لە منداڵییەوە هاتووەتە ناو سینەمای ئێران.\nئەم ئەکتەرە لە شاری کرماشان لەدایک بووە و لە فیلمی (مێشکە بچووکە ژەنگرتووەکان) لەپاڵ نەویدی محەمەدزادە و فەرهاد ئەسڵانی، رۆڵی سەرەکییان گێڕا، کە دەرهێنەرەکەی بە میدیاکانی راگەیاند: “لەناو ئێران زۆر ئەکتەری ناسراو هەن، بەڵام من شانازیی بەم سێ کوردەوە دەکەم، کە فیلمەکەمیان سەر خست.\nکورش لەدایکبووی شاری کرماشانە و بەهۆی ژیانی دایکی لە شاری کرماشان، ناچارە بەردەوام لەنێوان تاران و کرماشان لەهاتوچۆدا بێ. کورش یەکێکە لە نەوەزاکانی ئەڵماس خانی کەنوولەیی شاعیر و شانامەنووسی کورد. جیا لە ئەکتەری، دەرهێنەرێکی ناسراوی شانۆیە لە ئێران و کاری پێشکەشکارییش دەکات.\nئەم خاتوونە ئەکتەری سینەما، شانۆ و تەلەڤزیۆنە. لە کرماشان لەدایک بووە و لە فێرگەی مامۆستا حەمید سەمەندەریان فێری ئەکتەریی بووە. لە فیلمی (شیرین)ی عەباس کیارۆستەمی رۆڵی گێڕاوە و تا ئێستا لە دە فیلمی سینەمایی و دەیان زنجیرە دراما رۆڵی گێڕاوە.\nخاتوو شەهێن ماستەری دەرهێنانی شانۆی لە هونەرە جوانەکانی زانکۆی تاران وەرگرتووە و خاوەن فێرگەی سینەمایە بۆ پەروەردەکردنی ئەکتەر و سینەماکار. نزیکەی 50 ساڵە لەناو سینەما و تەلەڤزیۆنی ئێران رۆڵ دەگێڕێ.


عوسمانییەکان و مێژوویەک لە تاوان و بێڕەوشتییان.\nگەر بە مێژووی دەوڵەتی عوسمانی ئیمپریالیزم و بە مێژووی سوپای دڕندەی تورکیادا بچینەوە، ئەو راستییەمان بۆ دەردەکەوێت، کە دەوڵەتی عوسمانی لە دروستبوونیەوە تا رووخاندنی، لەسەر بنەمای کوشتن و سەربڕین و خوێنڕشتنی بێتاوانان و داگیرکردن و سووتاندن وێرانکردن و دزی و تاڵانیکردن و دەسترێژی و لاقەکردنی کچان و ژنـانو بڵاوکردنەوەی تـرس و تۆقانـدن و بە دەربەدەرکردن و بە راگواستنەوی زۆرەملێی خەڵکی رەسەنی ئەو شار و وڵات و شوێنانەی کە داگیریان دەکردن، دروست بوونە.\nئەم بەدڕەوشتی و بێڕەوشتی و نامەردی و تاوانە قێزەوەنانە تا ئەمڕۆش سوپای دڕندە و رەگەزپەرست و خوێنڕێژی تورکیا درێژەی پێدەدەن.. چونکە ئەو خەسڵەت تاوانانەو کارە قێزەوەنانە بوونە بە بەشێک لە کەلتووری بۆگەنیانو بە بەشێک لە ئایدۆلۆژیای رەگەزپەرستی و دەمارگیرییان.. تۆرانییەکان تا ئەمڕۆش جگە لە تورک دان بە بوونی هیچ نەتەوەیەکی تردا نانێن و بە شایەنی ماف و ژیان و مانیان نازانن.. بە داخەوە کە نەوەکانی ئەمـڕۆشیان بە هەمان ئایدیا و کولتووری بۆگەن گۆش و پەروەردە دەکەن.ئەمەش بڕیارێکی فەرمی کەماڵ ئەتاتورکیرەگەزپەرستی گوڕبەگۆڕ بوو، کە لە ساڵی (١٩٢٣) دا، کۆماری تورکیای فـاشستی راگەیانـدا، ئەو بـڕیارە رەگەزپەرستییەشی دەرکرد، کە لە تورکیادا، جگە لە تـورک هـیچ نەتەوەیەکی تر بوونیان نییە، سەرکردە یەک لە دوای یەکەکانی تورکیا، تا دەگاتە ئەردۆگانی رەگەزپەرستیش، لەسەر هەمان ئەو ئایدییە بۆگەنە رەگەزپەرستییەی ئەتاتوک روێشتوون و دەڕۆن و جگە لە تورک دان بە هیچ نەتەوەیەکی تردا نەنـاون و نانێن..دەیانەوێت نەتەوەکانی تر ژینوسایـد بکەن یان لە بۆتەی نەتەوەی تورکدا بیان توێننەوە.. بۆ هێنانەدیی ئەم نیازە گڵاوەیان کۆمەڵکوژیان لە ئەرمەنییەکان و لە ئێمەی کورد و لە یۆنانییەکان و لە ئاشوورییەکان کـردن. هەوڵی تیرۆرکردنی زمان و کولتوور و داب و نەریت و بەهاکانی ئەم گەلانەیان دا و دەدەن.. ئەمڕۆش درێـژە بە هەمان سیاسەت و ئایـدیای رەگەزپـەرستی دەدەن.\nئەو شازادە ئەرمەنییە، گەلێ شتی تری بێڕەوشتی لەبارەی سوڵتانەکانی عوسمانییەکان دەگێڕێتەوە، کە لەنێو کۆشکی سوڵتانیدا روویان داون، بۆ نموونە دەگێڕێتەوە و دەڵێت: "سۆڵتـان ئیبراهـیمی یەکەم، لەگەڵ وەزیـرەکانیدا زۆر جار گەشتی ناوشاریان دەکرد، رۆژێکیان لەگەڵ پاسەوانەکانیدا، گەشتێکی نیو شار دەکات، چاوی بە ژنێکی قەڵەوی جوان دەکەوێت و پێی سەرسام دەبێت، کە دەگەڕێنەوە بۆ کۆشک، بە پاسەوانەکانی دەڵێت، بە زووترین کات ئەو ژنە قەڵەوە بدۆزنەوە و بۆمی بهێنن. پاسەوانەکانی دوای گەڕانێکی زۆر دەیـدۆزنەوە و دەیهـێنن بۆ کۆشک. سوڵتان لە خۆی نزیکی دەکاتەوە، ئەمەش دەبێتە هۆی ئیرەیی بردنی ژنەکانی سوڵتان.سوڵتان ئێوارە خوانێك رێکدەخات و بانگی ژنەکانیشی دەکات.. لە کاتی نانخواردنـدا، بە پاسەوانەکانی دەڵـێت: هەموو ژنەکانم بەرن و لە ناویان بدەن و نەیان بینمەوە، ئەم ژنـە قەڵـەوە بەسە و مەستی ئارەزووەکـانم دەکات".\nدکتۆر (جمال الغیطاني) میسری، باس لە داگیرکردنی میسر لە لایەن عـوسمانییەکانەوە دەکات و دەڵێت:"ژیانی مرۆڤ هیچ نرخێکی نەبوو، سوپای ئینکشاری عوسمانی، هەر ساتێک هەر کەسێکیان بویستایە دەیان کوشت، هەر ئافرەتێکیان بویستایە دەیان برد و بە ئاشکرا لاقەیان دەکرد، تەنانەت گەر لە نێو مزگەوتیش بوایـە".\nپاش بڵاوبوونەوەی ئەم هەواڵە و گەیشتنی بە دەوڵەتی تورک، ئەتاتورکی گۆڕبەگۆڕی خوێنڕێژ، فەرمان دەدات کە کۆمەڵکوژی کورد لەو ناوچەیەدا بکەن کە سەربازەکانیان کوشتوون.. بۆ ئەم مەبەستەش هێزێکی سەربازی زەبەلاح بە قورسترین و تازەترین چەکی کوشندەوە، دەنێرێت و ئۆپەراسیونێکی چەنـد مانگی ئەنجام دەدەن و لە چەنـد لایەکەوە، پەلاماری (دۆڵـی زیـلان) دەدەن.. زیاتـر لە (١٨٠) گوندیـان وێـران کرد و هەموو خەڵکەکەیانکوشت کە نزیکەی (٤٧) هەزار کورد بوون.. کچان و ژنانێکی زۆری کورد، لەسەر بان یا لەسەر لووتکە شاخەکانەوە خۆیان هەڵـدانە خوارەوە و خۆیـان کوشتن، مـردنیان پێ باشتر بوو لەوەی سوپای بێڕەوشتی تورکیا دەسترێژیان بۆ بکەن.\n(نیلسون مانـدێلا) راسـتی وت، کە دەڵـێت:" گەر دەتـەوێـت تـورک بناسـیت.. بـۆ یـەکرۆژ ببـە بە کـورد..".\n١ی نـەورۆزی ٢٧٢٠ی کوردی، بەرانبەر ٢١ی ئـاداری ٢٠٢٠ی زاینی - نەرویـج


کەی ڤاکسینەکە بە دەستمان دەگات؟\nخۆبەخشێک ڤاکسینەکەی ئۆکسفۆرد تاقیدەکاتەوە\nڕەنگە کەمبن ئەو کەسانەی کە باسی کۆرۆنا دەکرێت ئومێدی بە ڤاکسینی کۆرۆنا نەبێت کە ڕۆژێک بە دەستی بگات و لە دڵەڕاوکێی توشبون بە ڤایرۆسەکە ڕزگاری ببێت، ئەمڕۆ 32 ڤاکسین لە دونیادا ئامادەی تاقیکردنەوەن.\nبەپێی راپۆرتێکی تەلەڤزیۆنی بی بی سی بەریتانی لە ئێستادا 32ڤاکسینی کۆرۆنا لە قۆناغی تاقیکردنەوەدان لە 34 ولاتی دونیا و 28هەزار کەس ئامادەن ڤاکسینەکان لە خۆیان بدەن.\nبەپێی ڕاپۆرتەکەی بی بی سی تا ئێستا نۆ کۆمپانیای گەورەی جیهانی ڕێککەوتنێکیان واژۆ کردووە کە سەلامەتی خۆبەخشەکان لە پێش هەرشتێکی دیکەوە بێت.\nپێشتر گومان هەبوو لە پێناو پێشبرکێی دروستکردنی یەکەم ڤاکسینی دژە کۆرۆنا تەندروستی مرۆڤایەتی بکەوێتە مەترسییەوە.\nتوێژینەوەیەکی نوێ: ڕەنگە کارلێکە کیمیاییەکان بووبنە هۆی سەرهەڵدانی ژیان


كۆمپانیایه‌كی هاتوچۆ و گه‌یاندنی سعودی له عێراق كشاوه‌ته‌وە - 2004-07-16\nی مانگی حه‌وت ١٦, ٢٠٠٤\nكۆمپانیایه‌كی هاتوچۆ و گه‌یاندنی سعودی دەڵێت ئه‌وان كۆتاییان به كارەكانیان له عێراقدا هێناوە تاوەكو داخوازییه‌كانی ئه‌و میلیشیانه جێبه‌جێ بكه‌ن كه شۆفێرێكی سه‌ر به كۆمپانیه‌كه‌یان وەك بارمته دەستگیر كردووە.\nله ماوەی به‌یاننامه‌یه‌كدا كه ته‌له‌فزیۆنی جه‌زیرە له ڕۆژی هه‌ینیدا بڵاویكردۆته‌وە، ئه‌و كۆمپانیایه گوتویانه ئۆتۆمبیله‌كانیان له درەنگانێكی ڕۆژی چوارشه‌ممه‌دا له عێراق كشانۆته‌وە و ئه‌وەش هه‌نگاوێك بووە بۆ ڕزگاركردنی ژیانی ئه‌و شۆفێرە ڕفێندراوە كه ووڵاتیه‌كی میسرییه.\nله لایه‌كی ترەوە، دیپلۆماتێكی باڵا له فلیپین دەڵێت فه‌رماندەی هێزێكی له‌شكری ووڵاته‌كه‌ی و 10 سه‌ربازی تر ئه‌مڕۆ هه‌ینی عێراق جێ دەهێڵن و 40 ئه‌ندامی تری گروپه‌كه‌شیان له ئایندەیه‌كی نزیكدا دەچنه دەرەوەی عێراق. ئه‌و یاخیبوانه‌ی كه شۆفێرێكی فلیپینیان وەك بارمته دەستگیر كردووە دەڵێن ئه‌و شۆفێرە دوا به دوای كشانه‌وەی هه‌موو سه‌ربازەكانی مانێلا له عێراق ئازاد دەكرێت.


ئالبا گرفتەكانی بەرشلۆنە قووڵتر دەكاتەوە\nهاندەرانی کلاسیکۆ بەپەرۆشەوە چاوەڕوانی یەکشەممەی داهاتوون، بەوپێیەی لەو ڕۆژەدا کلاسیکۆی چوونی لالیگا لە نێوان بەرشلۆنە و ڕیاڵ مەدرید لە یاریگای کامپ نو ئەنجامدەدرێت.\nڕیاڵ مەدرید لە ئێستادا خاوەنی 17 خاڵە لە کۆی هەشت ڕووبەڕووبوونەوە، لە بەرامبەردا بەرشلۆنە 15 خاڵی بە هەشت یاری کۆکردووەتەوە.\nبردنەوەی ڕیاڵ مەدرید جیاوازییەکە بۆ پێنج خاڵ فراواندەکات، بردنەوەی کەتەلۆنییەکانیش بە جیاوازی خاڵێک دەیانگەڕێنێتەوە لوتکەی لالیگا.\nلەم وەرزەدا یانەی شاهانە بەردەوام کێشەی لە هێڵی بەرگریدا هەبووە، بەڵام لە دوایین ڕووبەڕووبوونەوەی خولی یانە پاڵەوانەکانی ئەوروپا بەرامبەر شاختار، کارلۆ ئەنچلۆتی چارەسەری بۆ کێشە تاکتیکییەکان دۆزییەوە.\nفێرلاند مێندی-ی فەرەنسی لەپێکان گەڕایەوە و 69 خولەک بەشداریی پێکرا، ئیدێر میلیتاو و داڤید ئالابا وەک سەنتەری بەرگری و لوکاس ڤاسکێز وەک بەرگریکاری باڵی ڕاست دەستبەکاربوون، لەو ماوەیەشدا باشترین ئاستیان پێشکەشکرد و هیچ گۆڵێکیان لەسەر تۆمارنەکرا، بۆیە زۆرینەی شارەزایان پێیانوایە ڕیاڵ بەهەمان پێکهاتەی بەرگرییەوە ڕووبەڕووی بارسا دەبێتەوە.\nلەم وەرزەدا یانەی شاهانە لە کۆی هەشت یاری 10 گۆڵی لەسەر تۆمارکراوە، یەکێکن لە لاوازترین هێڵەکانی بەرگری، لە کاتێکدا یانەی ئەتلەتیکۆ مەدرید 6 گۆڵ، ڕیاڵ سۆسیداد 7، بلباو 4، ڤیاڕیاڵ 5 گۆڵیان لەسەر تۆمارکراوە.\nئالبا گرفتەكانی بەرشلۆنە قووڵتر دەكاتەوە 09/12/2021\nگایاردۆ لە ڕیڤەرپلەیت مایەوە 09/12/2021\nفێردیناند: ناسناوی چامپیۆنزلیگ بۆ یەکێکە لەم سێ یانەیە\nئەستێرەی پێشووی ئینگلتەرا و یانەی مانچستەر یونایتد، ڕیۆ فێردیناند پێیوایە تەنها سێ یانەی ئینگلیزی لەتوانایاندایە ناسناوی چامپیۆنزلیگی ئەم…\nدیکۆڤیچ دوو هه‌نگاوی ماوه بۆ تێپه‌ڕاندنی فێدره‌ر و نادال\nنۆڤاک دیۆکۆڤیچی سڕبی و یه‌که‌می ڕیزبه‌ندی یاریزانانی تێنسی سه‌رزه‌وی، به دوو بردنه‌وه‌ی دیکه ڕۆجێ فێدره‌ر و ڕافائێل نادال…\nمیلان بەم نزیکانە بۆندی مایک ماینان ئاشکرادەکات\nمایک ماینان، گۆڵپارێزی یانەی لیلی فەرەنسی پشکنینە پزیشکییەکانی تێپەڕاندووە و بەم نزیکانە درێسی یانەی ئەی سی میلان دەپۆشێت.…


حكومه‌تی یۆنان باڵیۆزی لیبیا دوور ده‌خاته‌وه | Pishti-News\nپه‌ڕه‌ی سه‌ره‌کی/جیهان/حكومه‌تی یۆنان باڵیۆزی لیبیا دوور ده‌خاته‌وه\nبه‌هۆی نه ئاشكراكردنی ڕێكه‌وتنێكیان نێوان توركیا و لیبیا\nPishtiwan Jaf 2019/12/06\nله لایه‌ن وه‌زاره‌تی ده‌ره‌وه‌ی هومه‌تی یۆنان، باڵیۆزی وڵاتی لیبیا، ئه‌مڕۆ 72 كاژمێری پێدرا تاكو یۆنان جێبهێڵێت.\nله كۆتای مانگی 11دا حكومه‌تی توركیا ڕێكه‌وتنێكی واژوو كرد له گه‌ڵ حكومه‌تی لیبیا له سه‌ر ده‌ریای ئیجه كه ماف ده‌دات به توركیا له داهاتوودا بتوانێت له‌و ناوچانه كه خاكی یۆنانیشی تێدایه، نه‌وت و غاز بدۆزێته‌وه بێ ئه‌وه‌ی هیچ مافێك بدات به وڵاتی یۆنان.\nڕێكه‌وتنه‌كه‌ی توركیا و لیبیا له ده‌ریای ئیجه‌دا، ئاوی یۆنان ده‌گرێته‌وه به تایبه‌تی ئاوی نزیك دورگه‌ی كریتی و ده‌وروبه‌ری وڵاتی قوبروسیش، به‌ڵام توركیا ده‌یه‌وێت بێ ئه‌وه‌ی هیچ حیسابێك بۆ یۆنان بكات، به خواستی خۆی له‌و ناوچه یۆنانیانه ناوت و غاز بدۆزێته‌وه. به پێی یاسای نێوده‌وڵه‌تی ئه‌مه به‌زاندنی سنوره و ڕێكه‌وتنه‌كه‌یش نایاساییه.\nدواتر حكومه‌تی یۆنان داوای له باڵیۆزی لیبیا كرد، ڕێكه‌وتنه‌كه‌یان له گه‌ڵ حكومه‌تی توركیا ئاشكرا بكات، به‌ڵام ئه‌و ڕازی نه‌بوو و ئاشكرای نه‌كرد. هه‌ر بۆیه وه‌زاره‌تی ده‌ره‌وی یۆنان ئه‌مڕۆ بانگێشتی كرد و پێی ڕاگه‌یاند كه ئه‌وه په‌یوه‌ندی هه‌ردوو وڵات تێكده‌دات و داوات لێ ده‌كه‌ین نێوان 72 كاتژمێر وڵاتی یۆنان جێبهێڵێت.\nوه‌زیری ده‌ره‌وه‌ی یۆنان، نیكۆس دێندیاس له كۆنگریه‌كی ڕۆژنامه‌وانیدا ڕایگه‌یاند:\nبه‌داخه‌وه‌ی پێتان ڕاده‌گه‌یه‌نم كه ئه‌مڕۆ داوام له باڵیۆزی لیبیا كرد له نوێان 72 كاتژمێردا یۆنان جێبهێڵێت. ئه‌م بڕیاره‌یش واتای ڕاوه‌ستاندنی په‌یوه‌ندیه دیپلۆماسیه‌كان نیه. ڕێكه‌وتنه‌كه‌ی توركیا و لیبیا، واژووی وه‌زیری ده‌روه‌ی لیبیای هه‌یه كه له ڕابردوودا به‌ڵێنیدا بوو به حكومه‌تی یۆنان كه هه‌رگیز كارێكی وا ناكات.\nله هه‌مان كاتدا، باڵیۆزی ئه‌مریكا له یۆنان ڕێكه‌وتنامه‌كه‌ی توركیا و لیبیای ئیدانه كرد و ڕایگه‌یاند كه ئه‌م ڕێكه‌وتنه دۆخه‌كه تێك ده‌دات، هه‌ڕێشه‌ی هه‌ڵگیرساندنی دۆخێكی نائارامه. هه‌روه‌ها ئاماژه‌ی به‌وه‌شدا كه ئه‌مریكا پشتگیری یۆنان ده‌كات بۆ ڕاگرتنی ئارامی بۆ ناوچه‌كه.\nتوركیا لیبیا یۆنان


نەوریج دوا بڕیاری خۆی لەسەر مەلا کرێکار دەدات " ئەوەی پێی ناخۆشە هەبم باکیلۆیەک هی خۆی بخوات"\nدوا دانیشتنی دادگایییكردنی مەلا كرێكار لە وڵاتی نەرویج لەسەر كەیسی رادەستكردن، یان نەكردنی بە دادگای ئیتاڵیا بەرێوەچوو، بڕیاریشە پێش كۆتایی هاتنی ئەم مانگە ئەو دادگایە بڕیاری خۆی لەسەر رادەستكردنی ناوبر یان نەکردنی بۆ ئیتالیا بدات .\nمەلا كرێكار لە تۆڕی كۆمەڵایەتی فەیسبوك لەنووسینێکدا بڵاوی كردۆتەوە" ئەمرۆ دەی رەمەزانی ١٤٣٧ بەرامبەر ١٥حوزەیرانی 2016 كۆتایی بە رۆژانی دادگایی كردنی مامۆستا كرێكار هات، لە ئۆسلۆی پایتەختی ووڵاتی نەرویج، بۆ ساغكردنەوەی ئەو تۆمەتباركردنەی كە دادگایەكی ئیتالیایی ئاڕاستەی كردبوو" .\nکرێکار ئەو تۆمەتانە ئاشکرا دەکات کە ئاراستەی کراوەو دەڵێت "لە زیندانەكەی لە شاری كۆنگس ڤینگەری نەرویجیەوە بە رێگای سكایپ و ناردنی كەسێكی كورد ـكە چووبووە مواجەیـ سێڵێكی رێكخستنی بۆ كاری تیرۆریستی دامەزراندووەو ئاڕاستەی كردوون كە دپلۆماتی ئەوروپایی بفڕێنن و بە بارمتە بیگرن تا لەگەڵ ئازادكردنی مامۆستادا ئاڵوگۆڕیان پێ بكرێت".\nهەروەها گەنجی كورد لە ئەوروپاوە بنێرن بۆ سوریا بە ئومێدی مەشق و راهێنانیان لەسەر كاری تیرۆریستی! داوەری گشتی و موخابەراتی نەرویجی پێیان وایە دادگاكەی ئیتالیا لەسەر هەقە كە داوای ناردنی مامۆستا دەكات بۆ دادگایی كردنی لە ئیتالیا.\nمەلا کرێکار پێیوایە ئەمە گەمەیەكی تری موخابەرات و هەندێك سیاسەتبازی نەرویجە كە دوای شكست هێنانیان لە سیوهەشت تۆمەتباركردنی پێشوودا، هەر سوورن لەسەر هەڵبەستنی درۆو دەلەسەی تر، "منیش لەسەر دیندارێتی خۆم ـ وەكو كە بووم ـ پشوودرێژانە هەر بەردەوامم.. كێ پێی ناخۆشە كە هەبم با كیلۆیەك خوێ بخوات" .\nداوەر بڕیاری دا كە پێش كۆتایی هاتنی ئەم مانگە بڕیاری خۆی لەسەر هەقێتی یان ناهەقی رادەستكردنی مامۆستا بۆ ئیتالیا دەدات .\nژماره‌ی بینین : 2644\nلە سەر هێڵە ئێستا : 23992


ناوەرۆكی كۆبوونەوەی سەرۆكی هەرێم و وەزیری دەرەوەی بەریتانیا خرایەڕوو – wazho.net\nحوزه‌یران 9, 2021\t1533153 جار خوێندراوەتەوە\nدوای كۆبوونەوەی نێچیرڤان بارزانی سەرۆكی هەرێم و دۆمینیك راب، وەزیری دەرەوەی بەریتانیا، كۆنگرەیەكی رۆژنامەوانییان ئەنجامدا، وەزیری دەرەوەی بەریتانیا رایگەیاند، “سەردانەكەم بۆ درێژەدانە بە پەیوەندیمان لەگەڵ گەلی كورد، پەیوەندییەكی دێرینمان لەگەڵ گەلی كورد هەیە”.\nنێچیرڤان بارزانی، سەرۆكی هەرێمی كوردستان لە كۆنگرە رۆژنامەوانیدا رایگەیاند، “پەیوەندییەكانمان لەگەڵ بەریتانیا بەرزدەنرخێنین و سوپاسی پشتگیریی بەردەوامیان بۆ گەلی كوردستان دەكەین، هاوبەشی بەریتانیا 30 ساڵ پێش ئێستا دەستی پێكردووە كاتێك كە لە نیسانی 1991 لەگەڵ هاوپەیمانەكانیان بڕیاری 688ـیان دەركرد بۆ دروستكردنی ناوچەی ئارام”.\nسەرۆكی هەرێمی كوردستان لەبارەی رووبەڕووبوونەوەی داعش رایگەیاند، “هاوشانی بەریتانیا و هاوپەیمانەكانیان پابەندی خۆمان بە بەردەوامیی بەرەنگاربوونەوەی تیرۆر و مەترسی و هەڕەشەكانی داعش دووپات دەكەینەوە.”\nوەزیری دەرەوەی بەریتانیا لەبارەی دۆخی هەرێمی كوردستان لە ململانێكانی ناوچەكە دەڵێت، “حكومەتی هەرێمی كوردستان توانیویەتی بەرگەی گوشارەكانی ئێران بگرێت، هەروەها بێگومان رۆڵی زۆر گرنگی هەبووە لە شەڕی دژی داعش، بۆیە من ستایشی رۆڵی پێشمەرگە و رۆڵی میللەتی كورد دەكەم كە زۆر قوربانیان داوە لەم پەیوەندییە ماوەدرێژە”.\nجەختیشیكردەوە، “بەریتانیا پابەند دەبێت لە پەیوەندییەكانمان لەگەڵ هەرێمی كوردستان لە بواری ئابووری و سەربازی”، هەروەها دەشڵێت، “لەگەڵ سەرۆكی هەرێمی كوردستان باسی گرنگیی میدیای ئازادمان كردووە، باسی سەربەخۆیی و پاراستنی ئازادیی رادەربڕینیشمان كردووە”.\nPrevious تەرمی 11 هاوڵاتی ئێزدی قوربانی دەستی داعش دەگەڕێنرێنەوە زێدی خۆیان\nNext لیژنەیەكی پەرلەمانی عێراق سەردانی سنورەكانی بادینانیان كرد: بارودۆخەكە زۆر مەترسیدارە


کوردستان ڕێز لە ٢٦ی سەرماوەز دەگرێت\nزایینی: ١٢-١٢-٢٠١٧ - هەتاوی: ١٣٩٦/٠٩/٢١ - ١١:٥٤ تاران قه‌باره‌ی فۆنت:\nکوردستان میدیا: بۆ ڕێزگرتن لە ڕۆژی پێشمەرگەی کوردستان، خەڵکی قارەمانی ڕۆژهەڵات چالاکیی تەبلیغیی بەڕێوە دەبەن.\nبەپێی هەواڵی گەیشتوو بە ماڵپەڕی کوردستان میدیا، ئەندامان و لایەنگرانی حیزبی دێموکراتی کوردستانی ئێران، بە بۆنەی ٢٦ی سەرماوەز، ساڵڕۆژی پێشمەرگەی کوردستان، لە شار و گوندەکانی کوردستان چالاکیی تەبلیغیی بەڕێوە دەبەن.\nئەو شوێنانەی کە تێکۆشەرانی دێموکرات چالاکیان تێدا بەڕێوە بردووە، بریتین لە: "چوارڕای ئەسڵی شاری مەریوان، نزیک بازاڕی هەورامییەکان و گەڕەکی بلواری موعەلیم.\nهاوکات ڕۆڵەکانی دێموکرات لە شاری بۆکان، بۆ ڕێزگرتن لە ڕۆژی پێشمەرگەی کوردستان لە شوێنە جیاوازەکانی ئەو شارە وەک: "سەید شەکرە، باسکوولی ئیلخانیزادە، نەساجی پردی میراوا، مەجبوورئاوا، پشت سی مێتری، دەوری فەلەکەی ئازادێگان تا عەلی‌ئاباد، شەقامی یەکشەوە، دەوری فەلەکەی ئەسکەندەری، کۆی ئەندیشە، دەوری ساڵۆنی وەرزشی جیهادی کشاوەرزی و لە هەموو شوێنە گشتییەکان و شوێنی کۆبوونەوەی خەڵک وەک مزگەوتەکان، تراکت و وێنەی تایبەت بە ڕۆژی پێشمەرگەی کوردستانیان بڵاو کردووەتەوە.


مێژووی نارنیا: شێرەکە، جادووگەرەکە و دۆلابی جلەکە - ویکیپیدیا، ئینسایکڵۆپیدیای ئازاد\nپۆستەری فیلەکە لە بەریتانیا\nکریستۆڤەرمارکوس & کریستۆڤەر مارکۆس\nلە لایەن سی. ئێس لیویس\nجایمس مک ئاڤۆی\nجیم بڕۆد بێنت\nدۆناڵد مک ئەلپینی\nبوینا ڤیستا پیکجەرز\n٨ی کانوونی یەکەمی ٢٠٠٥ (2005-12-08) (شانشینی یەکگرتوو)\n٩ی کانوونی یەکەمی ٢٠٠٥ (2005-12-09) (ویلایەتە یەکگرتوەکان)\nمێژووی نارنیا: شێرەکە، جادووگەرەکە و دۆلابی جلەکە فیلمێکی ساڵی ٢٠٠٥ی جۆری خایاڵی بەرزە. فیلمەکە هاوبەشی وڵاتانی بەریتانیا، ئەمریکایە. فیلمەکە لە دەرهێنانی (ئەندریو ئادەمسۆن)ە و لە بەرهەمهێنانی (ماڕک جۆهنسۆن، فیلیپ ستیور)ە.\nبیرۆکەی دروستکردنی فیلمەکە دەگەڕێتەوە بۆ ساڵی ١٩٩٠ کاتێک هەریەکە لە بەرهەمهێنەران (فڕانک ماڕشاڵ، کاسلین کێنێدی) بیرۆکەی تۆمارکدنی فیلمەکەیان هەبوو بەڵام بەهۆی نەبوونی شوێنی گونجاو لەگەڵ چیرۆک و فیلمەکە. دەرهێنانی فیلمەکە دواکەوت بۆ (٢٨ی حوزەیرانی ٢٠٠٤) کە دەستکرا بەدرووستکردنی فیلمەکە، لە وڵاتی نیوزلەندا.\nگۆرانیەکە لە ڕێکخستنی (هاری گریگسۆن)ە،کەخۆی پێشتر لەگەڵ دەرهێنەر (ئەندریو ئادەمسۆن) کاری کردووە لە فیلمەکانی شڕێک (٢٠٠١) و شڕێک ٢ (٢٠٠٢). فیلمەکە چەند گۆرانیێکی تێدا دانراووە. و هەروەها یەکێک لە گۆرانیەکانی ئەیمی لی کە گۆرانیبێژ و ئەندامی گرووپی ڕۆکی ئێڤەنێسێنسەوە وترابوو بەڵام نەخرایە نێو فیلمەکە بەھۆی تاریکییەکەیەوە.\nفیلمەکە لە ڕێکەوتی ٧ی کانونی دووەمی ٢٠٠٥ بۆ یەکەمجار لە شاری لەندەن پیشاندرا. وەدواتر بەشێوەی گشتی لە شوێنەکانی تر بڵاوکرایەووە، وەلە ڕێکەوتی ٨ی کانوونی دووەمی ٢٠٠٥ بۆ یەکەمجار فرۆشرا و بڵاوکرایەوە. وەلە ٩ی هەمان مانگ لە باککوری ئەمریکا و وڵاتانی ئەورووپا دەستکرا بە فرۆشتنی فیلمەکە.\nفیلمەکە لەسەرانسەری جیهاندا بڕی 745,013,115 دۆلاری بەدەستهێناووە، کەلە پلەی (٥٥ەمین بەرزترین داهات)ە لە جیهاندا.\n^ ئ ا "The Chronicles of Narnia: The Lion, the Witch and the Wardrobe (2005)". Box Office Mojo. Retrieved 2009-02-05.\nوەرگیراو لە «https://ckb.wikipedia.org/w/index.php?title=مێژووی_نارنیا:_شێرەکە،_جادووگەرەکە_و_دۆلابی_جلەکە&oldid=826999»


بە عەرەبکردنى کەرکووک بەردەوامە لەلایەن حەشدى شەعبییەوە\n2019-09-30 [05:51 AM]\nبەرپرسێکی پارتى دیموکراتی کوردستان رایگەیاند بەمەبەستى گۆڕینى دیمۆگرافیاى کەرکووک ئیدارەى شارەکە ئاسانکارى تەواوى بۆ ئەو عەرەبانە کردووە کە لە شارەکانى دیکەوە دەهێندرێنە نێو شارەکە.\nدیارى حوسێن جێگرى ئەنجوومەنى سەرکردایەتى کەرکووک گەرمیانى پارتى رایگەیاند: "لەگەڵ نزیکبوونەوەى کاتى بەڕێوەچوونى هەڵبژاردنی ئەنجوومەنى پارێزگاکانى عێراق رۆژانە ژمارەیەکى زۆر خێزانی عەرەب لە ناوچە جیاجیاکانى عێراقەوە هاوردەى کەرکووک دەکرێن و لەسنوورى ئەو پارێزگایە زۆرینە کوردە نیشتەجێ دەکرێن و ئاسانکارى تەواویشیان لەلایەن دەسەڵاتى ئیدارى و ئەمنى ئەو شارەوە بۆدەکرێت، بەئامانجى گۆڕینى دیمۆگرافیاى شارەکە و گۆڕینى باڵانسى هێز لەبەرژەوەندى نەتەوەى عەرەب چوونکە لاى هەموولایەک کۆکن لەسەر لاوازکردنى کورد لەشارەکە".\nراشیگەیاند: "بەعەرەبکردنى کەرکووک بەردەوامە لەلایەن پارێزگار و حەشدى شەعبییەوە چونکە بەردەوام عەرەبى شیعە لە پارێزگاکانى دیکەوە هاوردەدەکرێن ئەمە جگە لەو عەرەبانەى کەس و کار و خانەوادەى داعشن و پیاوەکانیان نەماوە دەیانهێنن لە کەرکووک نیشتەجێیان دەکەن و ناسنامە و رەگەزنامە و پسوولەى خۆراکیان پێدەدەن بۆئەوەى بەبێ هیچ گرفتێک بتوانن دەنگ بدەن، ئەمە جگە لەو عەرەبانەى کە لەکاتى جێبەجێکردنى مادەى 140 گەڕابوونەوە پارێزگاکانى خۆیان ئێستا دووبارە هاتوونەتەوە کەرکووک".\nئەو بەرپرسەی پارتی ئاماژەی بەئەوەش کرد" هەرچەندە گفتووگۆکانى نێوان هەولێر و بەغدا پێشوەچوونیان بەخۆوە بینیوە و نەتەوە یەکگرتووەکانیش لەسەر هێڵن بۆ ئاساییکردنەوەى دۆخى کەرکووک بەڵام هیچ هەنگاوێکى پراکتیکى نەنراوە بۆ راگرتنى بەعەرەبکردنى شارەکە".\nئەم هەواڵە 2896جار خوێندراوەتەوە


05/12/2020 | 1205 جار خوێندراوەتەوە\nلەگەڵ کۆتاییهاتنی شەڕی بچوککردنەوەی بازنەکانی هەڵبژاردن بۆ ئاستی قەزا لەناو ئەنجومەنی نوێنەران و چەسپاندنی, موقتەدا سەدر پرسی بەدەستهێنانی زۆرینەی لەهەڵبژاردن و بەدەستهێنانی سەرۆکایەتی حکومەتی داهاتوی عێراقی فڕێدایە ناو گۆڕەپانی سیاسی و میدیایی عێراق. گەلۆ، پاڵنەرەکانی ئەم گوتارە تازەیەی سەدر چین و لە بنەڕەتدا خواستی بەدەستەوەگرتنی حکومەتی داهاتوو لەلایەن سەدرەوە تا چەند کردەنییە؟\nراگەیاندنی پێشوەختەی سەرکەوتن!\nپێشبینی و خولیای موقتەدا سەدر بۆ بردنەوەی زۆرێک لە کورسییەکانی پەرلەمانی داھاتوو، لە ھەژماری تویتەریی (ێالح محمد العراقی) و لە زاری وەزیر و بەرپرسەکانیتری رەوتەکەیەوە زیاتر روونکراوەتەوە. بە گوێرەی ئەوەش، سەدرییەکان لە پەرلەمانی داھاتوودا بەتەمای بەدەستھێنانی ١٠٠ کورسین بە پاڵپشتی دەوروبەری ٥ ملیۆن دەنگ.ئەمەش لە ڕووی تیۆرییەوە، زۆرینەیەکی یەکلایان بۆ پێکھێنانی حکومەت بۆ دەستەبەر دەکات.\nھەندێک ئەم لێدوان و وروژاندنە پێشوەختەی سەرکەوتن، بەنمایشێکی سیاسیی سەدر سەیردەکەن و ھەندێکیتریش وەک ریکلامێکی پێشوەختەی ھەڵبژاردن دەیبینن.بەڵام بە وردبوونەوە لەھەنگاوەکانی ئەمدواییەی رێبەری ڕەوتەکە؛ موقتەدا سەدر، دەردەکەوێت کە ھەڵپەی سەدرییەکان بۆ دەستگرتن بەسەر جومگە گرنگەکانی عێراق شتێکی تازە نییە. ئەمەش لەسایەی ئەو ھاوکێشە سیاسییە شڵۆقەی کە دۆخی وڵاتەکەی پێدا گوزەر دەکات و خول لەدوای خول گۆڕانکاریی کتوپڕو خێرا دەھێننە پێشەوە وەک: دوورخستنەوەی حیزبی دەعوە لە سەرۆکایەتی حکومەت (٢٠١٨)، ناچارکردنی عادل عەبدولمەھدی بە دەستلەکارکێشانەوە (٢٠١٩) و دواتریش دانانی مستەفا کازمی کە سەدر خۆی بە قسەکەری یەکەم دەزانێت لە دانانی، چوونکە مستەفا کازمی ھیچ کورسییەکی لە ئەنجومەنی نوێنەراندا نەبووە.\nسەدر بۆ گەیشتن بەسەرۆکایەتی وەزیران چانس و دەرفەتی زۆری ھەیە. ئەو پێیوایە خۆی و بنەماڵەکەی قوربانی گەورەی دەستی بەعسن، بە وتەی خۆی شەڕی ئەمەریکییە “داگیرکەرەکانی” کردووە و شەڕی داعشی کردووە و خاوەنی ھێزی سەربازییە (سرایا سلام). ھەروەھا پێیوایە کە شەڕی بۆ چاکسازی کردووە و لە خۆپیشاندانەکانیش بەشدار بووە. لەوانەش گرنگتر، خاوەنی بنکەیەکی جەماوەریی بەھێزە کە لە ھەڵبژاردنەکاندا زۆرینەی پێ دەبەخشن. یاسای ھەڵبژاردنی ئێستا کە عێراقی کردووە بە ٨٣ بازنە، دەرفەتی زیاتر دەدات بەو گردبوونەوە و کۆمەڵگا سەدرییانەی لەبەغدا و شارەکانیتر ھەن، تا لەھەموو لایەنەکانیتری شیعە باشتر کەڵک لەدەرفەتەکان وەربگرن. جەماوەری لایەنەکانی دیکە پەرش و بڵاوە و وەکوو ئەوەی سەدرییەکان کۆکراو نین. بەگەڕانەوە بۆ تۆماری ھەڵبژاردنەکانی رابردووش، رەوتی سەدر وەک جەماوەریترین تەوژمی ناو شیعە بەردەوام لەھەڵکشاندا بووە. بەجۆرێک، ٣٠ کورسیی لە یەکەم ھەڵبژاردنی ٢٠٠٥ بەدەستھێناوە، کەچی لە ٢٠١٠دا کورسییەکانی بەرز کردووەتەوە بۆ ٣٩ کورسی، لە ٢٠١٤دا گەیشتووەتە ٣٦ کورسی و لە ٢٠١٨دا لەڕێگای ھاوپەیمانیی سائیرون بە ٥٤ کورسییەوە پلەی یەکەمی بەدەستھێناوە.\nجگە لە گرەوکردن لەسەر ھەڵبژاردن و چەکی (سرایا سلام)، سەدر ھەندێ رێخۆشکەریی دیکەی کردووە بۆ کۆنترۆڵکردنی دەسەڵات لەچەشنی: وەرگرتنی پۆستی ئەمینداریی گشتی ئەنجومەنی وەزیران (حەمید غزی), دانانی جەعفەر سەدری ئامۆزای بە باڵیۆزی عێراق لە لەندەن کە باوەڕ وەھایە بۆ کردنەوەی دەرگا دیبلۆماسییە دەرەکییەکانە بەڕووی رەوتەکەی. ھەڵبەت لەگەڵ ئەم چانس و خاڵە بەھێزانەشدا رێگای سەرۆکایەتی وەزیران بۆ سەدر تەخت و بێ تەگەرە نییە، چوونکە پێشھاتێکی وەھا، ھەواڵێکی زۆر ناخۆش و شۆکھێنەر دەبێت بۆ رکابەرەکانی سەدر و ھێزە شیعەکانی وەک نوری مالیکی، عەممار حەکیم. ئەمە جگە لە ھێزەکانیتری وەک عەسایبی ئەھلی ھەق و ئەو گروپە وەلائییە ئێرانیانەی بەمدواییە دروست بوون و راستەوخۆ خۆیان بەدرێژکراوە و ھەواداری رابەری باڵای شۆرشی ئێرانی دەزانن و لایان قورسە بچنە ژێرعەباکەی سەدرەوە. ئەمە جگە لە مەسەلەی ھەڵوێستی ھێزە ئیقلیمی و نێودەوڵەتییەکانی لەچەشنی ئەمەریکا و وڵاتانی کەنداو کە پێشینەی باشیان لەگەڵ سەدردا نییە و ھێشتاش روون نییە کورد و سوننە و کەمایەتییەکانیتری چۆن مامەڵە لەگەڵ ئەم ھەڵپە سەدرییەدا دەکەن، بەتایبەت کە سەدر لەبنەڕەتەوە دژی سیستمی فیدراڵی عێراق و کوردستانی بوونی کەرکوک و ریفراندۆمی سەربەخۆیی (٢٠١٧) بووە و زۆر جاریش خۆی لەسەروو رەخنە و گفتوگۆوە دەبینێت و ڕاوبۆچوونە سیاسییەکانی لەشێوەی فەتوادا بڵاودەکاتەوە.\nبەر لەگەیشتن بەسەرۆکایەتی وەزیران، سەدر لەکێشمەکێش و ململانییەکی سەختدایە لەگەڵ ئەو خۆپیشاندەرانەی کە سەردەمێک ئەم پاڵپشتیان بوو. تەنانەت خۆشی بە عاشقی “شۆڕشی تشرین” ناساند، کەچی لەوە بەدوا، بارگرژی نێوانیان گەیشتە ئاستی تۆمەت گۆڕینەوە و تەنانەت کوشتنی خۆپیشاندەرانیشی بەدەستی لایەنگرانی سەدر تێکەوت. بەرلەوەی لەدوا ھەنگاودا سەدر بڕێک پاشگەز ببێتەوە و بەپێی مەرج و بەندو باوی تایبەتی خۆیداوای ھاوپەیمانی بکات بۆ بەرەنگاربوونەوەی “گەندەڵکاران”، ھەروەھا بەھۆی ئەوەی ھەڵبژاردنی داھاتووـ ئەگەر ساز بکرێت لە ٦ حوزەیرانی ٢٠٢١ ـ بەدەسکەوت و بەرھەمی رەنجی خۆپیشاندەران لەقەڵەم دەدرێت و دروشمی سەدریش “پاڵپشتی چاکسازی” ییە، پێویستی بەخۆ یەکلاییکردنەوە لەگەڵ ئەو بنکە جەماوەرییە ھەیە. بەرلە بەرەنگاربوونەوەی رکابەرە سیاسییەکانی لە ململانێی پۆستی سەرۆکایەتی وەزیران، دەبێ کیشەکانی لەگەڵ خۆپیشاندەران یەکلا بکاتەوە. ئەم ھەنگاوە بۆ سەدر زۆر قورس و مەحاڵ نییە بەتایبەت زۆرجار سەدر لە ناوچەی خۆڵەمێشیدایە، ھەر لەبەر ئەمەش پێی وتراوە “پیاوی سوپرایز و خۆگونجاندن لەگەڵ دژیەکییەکان”ھەروەھا ھەندێکی دیکە زیاتر رۆیشتوون و ناویان ناوە “سەرۆکی دژیەکییەکان”، وەک ئاماژەیەک بۆ ئەوەی لەسەر ھیچ شتێک ئۆقرە ناگرێت و ھەر لەم میانەیەشدا بەدوور نازانرێت دوای خۆپیشاندەران ھەوڵی رازیکردنی کورد و سوننە بدات.


لە ساڵی ٢٠١٨ دا لانیکەم ٢٧ بەندکراوی کورد لە بەندیخانەکانی ئێران گیانیان لە دەست داوە + لیستی ناوەکان\n18:47 - 5 January 2019\nهەنگاو: لەماوەی ساڵی ڕابردووی زایینیدا لانیکەم ٢٧ بەندکراوی کورد لە بەندیخانەکانی ئێران گیانیان لە دەست داوە کە ٩ کەسیان لە ژێر ئەشکەنجەدا کوژراون.\nبەپشتبەستن بە ئاماری تۆمارکراو لە ناوەندی ئاماری ڕێکخراوی مافی مرۆڤی هەنگاو، لەماوەی ساڵی ٢٠١٨ی زایینیدا، لانیکەم ٢٧ بەندکراوی کورد لە بەندیخانەکانی ئێران گیانیان لە دەست داوە.\nبە پێی ئەم ڕاپۆرتە، لە کۆی ئەو ٢٧ بەندکراوە کە گیانیان لە دەست داوە، ٦ کەسیان بەندکراوی سیاسی، ٢ کەسیان بەندکراوی مەزهەبی، ٨ کەسیان بەندکراوی ئاسایی و کۆمەلایەتی، ٧ کەسیان بەندکراوی پەیوەندیدار بە ماددە سڕکەرەکان و ٢ کەسیان قەرزدار بوون و هۆکاری دەستبەسەر کرانی دوو کەسی دیکەش نادیارە.\nهەروهەا، ٩ کەسیان لە ژێر ئەشکەنجەدا گیانیان لە دەست داوە کە چوارکەسیان بەندکراوی سیاسی بوون، ٧ کەسیان بە هۆی پێڕانەگیشتنی پزیشكی، ٣ کەس بە هۆی خۆکوشتن، ٢ کەس بە هۆی شەڕ و تێکهەڵچوون لە ناو بەندیخانە و کەسیکیش بە هۆی کەوتنە خوارەوە لەکاتی دەستبەسەر کردن گیانیان ؛لە دەست داوە و مردنی چوار کەسیش گوماناویی بووە.\nزیاترین ئەو بەندکراوانەی کە گیانیان لە دەست داوە خەلکی پارێزگای ئورمیە بوون کە ١٣ حالەتی گیان لە دەستدانی بەندکراوان لەو پاریزگایە تۆمار کراوە. هەروەها ٦ حالەت لەپارێزگای سنە، ٤ حاڵەت لە پارێزگای کرماشان، ٢ حاڵەت لە پارێزگای ئیلام و لە پاریزگاکانی هەمەدان و لوڕستانیش هەرکامەیان یەک حاڵەتی گیان لە دەست دانی بەندکراوانی کورد تۆمار کراوە.\nبۆ داونلۆدی فایلی PDFی ناوەکان و زانیاری زیاتر، لە سەر لینکی خوارەوە کلیک بکەن


هاوبه‌ندی سه‌رۆكی پاكسـتان دان به شـكستهێنانی خۆیان له هه‌ڵـبژاردنه‌كاندا ده‌نێن\nهاوبه‌ندیـیه سـیاسیـیه‌كه‌ی سه‌رۆكی پاكستانی په‌روێز موشـه‌ڕه‌ف دان به دۆڕاندندا ده‌نێت له هه‌ڵـبژاردنه‌كانی په‌رله‌ماندا هاوكاتی سه‌ركه‌وتنی هه‌ردوو پارتی ئۆپـۆزیسـیۆن له به‌ده‌ستهێنانی زۆرینه‌ی ده‌نگه‌كاندا.\nڕۆژی سێشه‌ممه سه‌رۆكی پارتی هاوبه‌ندی موسـڵمانانی پاكسـتان ناسـراو به PML-Q بۆ په‌یامنێرانی ڕاگه‌یاند كه ئه‌ندامانی پارته‌كه‌ی ده‌رئه‌نجامه‌كانیان په‌سه‌ندكردووه و ئاماده‌ن له به‌ره‌ی ئۆپـۆزیسـیۆنی په‌رله‌ماندا دابنیشن. هه‌روه‌ها گوتی ده‌رئه‌نجامه‌كان نیاز و بڕیاری خه‌ڵـكی پاكستانه.\nپـێشـووتر ده‌رئه‌نجامه‌كان وایان نیشـان دابوو كه پارتی گه‌لی پاكسـتان سه‌ر به سه‌رۆك وه‌زیرانی پـێشـووی پاكسـتان بێنه‌زیر بۆتۆ كه له هێرشـێـكدا گیانی له‌ده‌ستدابوو له پـێشـی پارتی سه‌رۆك وه‌زیرانی تری پـێشـووی پاكسـتان نه‌واز شه‌ریفه‌وه‌یه و ناسـراو به پارتی هاوبه‌ندی موسـڵمانانی پاكسـتان PLM-N ، به‌ڵام هێشتا ڕوون نیـیه ئه‌گه‌ر هه‌ردوو پارتی ئۆپـۆزیسـیۆن ئه‌وه‌نده ده‌نگیان به‌ده‌ستهێنابێت كه بتوانن هاوپه‌یمانی پـێـكبهێنن بۆ لابردنی به‌ڕێز موشـه‌ڕه‌ف له‌سه‌ر ده‌سه‌ڵات.


بابەت لەسەر ئینتەرنێت:http://www.sarbast.com/post/2955\nلە ساڵی 2012 بەرهەمهێنەری سناپچات ئیڤان سپیگڵ، یەکەم پۆستەری سناپچاتی بڵاوکردەوە، تێیدا رونیکردەوە کە سناپچات پەیوەست نییە بە گرتنی ئەو کاتانەی کە دەتەوێت وێنەی تێدابگریت، هەرکات ئارەزوت لێبێت و لەهەر کاتێکدابێت دەتوانیت بەکاریبهێنیت.\nهەروەها لایەنی سۆزداری تێکەڵ بە ڕەسمەکان ئەکات، وە نزیکت دەکاتەوە لە جوانییەکی تەواوەتی، وە سناپچات وەڵامە بۆ هەمو قەلەقی و راڕاییەکان.\nسناپچات وەکو کەسێکی باشتر و جوانتر پیشانت دەدات، وە زیاتر بەرنامەی فۆتۆشۆپینگی تێدا بەکارهاتوە، لە ئێستادا یەکێکە لەو ئەپلیکەیشنانەی زۆرترین بەکارهێنەری هەیە لە سەرتاسەری جیهاندا.\nلەهەمان ساڵدا، سناپچات بۆ ئەندرۆید بەردەست کرا، سەرەتا بەکارهێنەری 100 هەزار بەکارهێنەربو، لە ساڵی 2015 بەکارهێنەرانی سناپچات نزیکەی 2 بلیۆن ڤیدیۆیان لە رۆژێکدا ناردوە، لە کۆتایی ئەمساڵدا ئەم رێژەییە بەرزبویەوە بۆ 10 بلیار ڤیدیۆ، زۆرێک لە خەڵکی ئالودەیبون.\nلە توێژینەوەیەکدا دەرکەوتوە %26ی ئەو کەسانەی تەمەنیان لە نێوان 12-25 ساڵیدایە، سناپچات بە پلەی یەکەم بەکاردەهێنن، ئەوەی کە وایکردوە کە ئەم بەکارهێنەرە زۆرەی هەبێت ئەوەیە کە روی راستەقینەی کەسەکان ناخاتەڕو، هەروەها سناپچات هۆکارێکی سەرەکیە بۆ ئەنجامدانی جوانکاری، چونکە وا مرۆڤەکان دەکات بڕوایان بە خۆیان نەمێنێت.\nڕێکەوتی بڵاوبوونەوەی بابەت: 2019-11-03


1. ن 2. ص 3. ق ووشە\nن ص ق دووبارەکردنەوە\nلاپەرە | 518\nووشە | 3\nپیت | 14\nووتەى خواى جلالە جلال | 0\nسورەت | ق\nژمارە | 50 جۆر | مكية\nریزبەندى دابەزین | 34\nئایەت | 45\nلاپەرە | 564\nووشە | 4\nپیت | 16\nسورەت | القلم\nژمارە | 68 جۆر | مكية\nریزبەندى دابەزین | 2\nئایەت | 52\nتقرير التوحيد وبطلان الشرك والكفر بابەت:\nصفات الكفار ومآلهم لە ئایەتەکەدا\nلاپەرە | 453\nمال | 6\nپیت | 15\nسورەت | ص\nژمارە | 38 جۆر | مكية\nریزبەندى دابەزین | 38\nئایەت | 88


شێوازناسى Archives - Feropedia\nماڵەوە /تاگ: شێوازناسى\nئەرشيفى بابەتەكان: شێوازناسى\nفلاش كارت كەرەستەيەكى ساناو فرە شێوازە لە بەكارهێناندا، لەگەڵ ئەوەشدا سەرچاوەيەكە زۆرجار بايەخى پێنادرێت. بۆيە لێرەدا چەند هۆكارێك دەخەمە ڕوو شانبەشانى زنجيرەيەك چالاكى جۆراوجۆر بۆ بەكارهێنانى فلاش كارت لەگەڵ فێرخوازە منداڵەكاندا، لە هەمان كاتدا هەندێك لەو چالاكيانە لەگەڵ خوێندكارە پێگەيشتووەكانيشدا بەكاردێن بەمەرجێك ئاستيان لاواز بێت. لەم بابەتەدا بۆ هەر جۆرە …


داهاتى ساڵانه‌ى هاتوچۆى هه‌رێم 300 ملیار دیناره\nrebwar 18/07/2019 - 17:07 بڵاوکراوەتەوە لە هەواڵ/كوردستانی\nله شه‌ش مانگى ئه‌مساڵدا یه‌ك ملیۆن سه‌رپێچى له پارێزگاكانى هه‌رێم تۆماركراوه و داهاتى ساڵانه‌ى هاتوچۆى هه‌رێم 300 ملیار دیناره، به‌ڵام نه‌خراوه‌ته خزمه‌ت چاككردنى رێگاوبانه‌كانه‌وه.\nبه‌پێى ئامارێكى به‌ڕێوه‌به‌رایه‌تى گشتى هاتووچۆى هه‌رێم، لە شەش مانگی یەکەمی ئەمساڵدا زیاتر لە ملیۆنێک سەرپێچی لەلایەن شۆفێرانی هەرێمی کوردستانەوە ئەنجامدراون و سەرپێچییەکانیش بەراورد بە شەش مانگی یەکەمی ساڵی رابوردوو زیادیکردووە.\nدابان محه‌مه‌د، ئه‌ندام په‌رله‌مانى كوردستان راگه‌یاند"کۆی داهاتی هاتوچۆی هه‌رێمی کوردستان ساڵانه زیاتر له 300 ملیار دیناره و بڕیاره له چوارچێوه‌ی پرۆسه‌ی چاکسازى، یاسای چاکسازی دەربکرێت و جێیه‌جێی بکرێت، کاریش بۆ دروستکردن و چالاککردنی سندوقی چاککردنی رێگاوبانه‌کانى هه‌رێم ده‌که‌ین."\nئه‌و په‌رله‌مانتاره بۆ دوارۆژ زیاتر وتی "ئه‌گه‌ر ئه‌م پاره‌یە بخرێته خزمه‌تی رێگاوبان، ئه‌وا خزمه‌تێکی گرنگه و له‌گه‌ڵ دروستکردنی چه‌ند سه‌رچاوه‌یه‌کی دیکه‌ی داهات بۆ ئه‌م سندوقه، ده‌تواندرێت خزمه‌تێکی گه‌وره بکرێت به هاووڵاتیانى هه‌رێم و رێگه‌ش بگیرێت له روودانى كاره‌ساتى هاتوچۆ".


2335 جار بینراوە\nدەنزڵ واشینتۆن هایەس (بە ئینگلیزی: Denzel Hayes Washington) ئەکتەر و دەرهێنەر و بەرهەمهێنەرێکی ئەمریکییە. لە ساڵی ١٩٥٤ لە ماونت ڤەرنۆن لە ویلایەتی نیویۆرک لە ئەمریکا لەدایکبووە. تا ئێستا دوو خەڵاتی ئۆسکاری بە دەست هێناوە و دوو جاریش خەڵاتی گۆڵدن گڵۆبی بە دەست هێناوە و یەک جاریش خەڵاتی تۆنی بە دەست هێناوە. لە ساڵی ٢٠٠١یشدا خەڵاتی ئۆسکاری وەرگرتووە بۆ ڕۆڵ بینینی لە فیلمی (Training Day)\nدەنزڵ واشینتۆن لە ماونت ڤەرنۆن لە نزیک شاری نیویۆرک سەر بە ویلایەتی نیویۆرک لە ٢٨ی کانوونی یەکەمی ١٩٥٤ لەدایکبووە. دەنزڵ تا ساڵی١٩٦٨ لە قوتابخانەی مامناوەندی (Pennington-Grimes) خویندوویەتی. کاتێک گەیشتە تەمەنی ١٤ ساڵی دایک و باوکی لە یەک جیابوونەوە هەر لەبەر ئەوە دایکی دەینێریت بۆ قوتابخانەیەکی نموونەی بە ناوی (Oakland Military Academy) لە نیو ویندسۆر لە ویلایەتی نیویۆرک. دەنزڵ خۆی دەربارەی ئەم قوتابخانەیە دەڵێت "ئەم قوتابخانەیە ئاڕاستەی ژیانمی گۆڕی چونکە من بە شێوەیەکی زۆر ناڕێک و نابەجێ ژیانم بەسەردەبرد ، ئەو کەسانەی کە لەم قوتابخانەیە یارمەتییان دام کەسانی زۆر باش بوون بۆم."\nچیرۆكی هه‌ستبزوێن (704)


قه‌یرانه‌سیاسیه‌كه‌ی كوردستان به‌ره‌و كوێ ئه‌ڕوات ؟ – Denegkan\nقه‌یرانه‌سیاسیه‌كه‌ی كوردستان به‌ره‌و كوێ ئه‌ڕوات ؟\nbyمحه‌مه‌د\tJuly 8, 2011\tگشتی\nكۆبونه‌وه‌كان و پرۆژه‌كانی چاكسازی\nئه‌و پرۆژانه‌ی لایه‌نه‌كانی ده‌سه‌ڵات و ئۆپۆزسیۆن بۆ چاكسازی پێشكه‌شی ده‌كه‌ن و ئه‌و خاوه‌خاویه‌ی ڕیتمی كۆبونه‌وه‌كانی شێوه‌ڕێژ كردووه زیاتر له ئه‌جێندا و كه‌ڵكه‌ڵه‌یه‌كی سیاسیمان نیشان ئه‌دات بۆ تێپه‌ڕاندنی قه‌یرانه سیاسیه‌كه‌ی هه‌رێمی كوردستان , زۆربه‌ی ئه‌جێنداكانیش له‌و جۆره‌یه كه ته‌نها لایه‌نێك رازی بكات و لاكه‌ی تر ناچار به رازی بوون , دیاره چاره‌سه‌ری له‌م جۆره‌یش له هیچ شوێنێكی ئه‌م دونیادا سه‌ركه‌وتوو نه‌بووه تا ئێستاكه له‌كوردستان جارێكی تر تاقی بكرێـته‌وه , دور نیه هه‌ر ئه‌مه‌یش رێگرێكی سه‌ره‌كی بێت له زه‌مینه سازی بۆ جێبه‌جێكردنی هه‌نگاوه سه‌ره‌تاییه‌كانی ئه‌م پرۆژانه , كه له جیاتی ئه‌مه ده‌بینین تیرۆر و په‌لاماری (بكوژنادیار) خه‌ریكه باڵ به‌سه‌ر كه‌شی سیاسی كوردستاندا ئه‌كێشێت . هه‌موو ئه‌م پرۆژانه و سیاسه‌تی راگه‌یه‌ندراوی لایه‌نه‌كانیش تائێستا نه‌گه‌یشتۆته ئه‌وه‌ی هیوایه‌كی راسته‌قینه بۆ چاره‌سه‌ریه‌كی سه‌قامگیر و دورماوه دروست بكات , ئه‌گه‌رچی كۆبونه‌وه‌ی لایه‌نه‌كان به‌رده‌وامه و پرۆژه‌كانیان پڕن له خاڵی هاوبه‌ش و به‌ده‌نگه‌وه‌هاتنی داواكاری خۆپیشانده‌ران , به‌ڵام تا ئێستا ئه‌م پرۆژانه وه‌ك چاره‌سه‌ری سه‌ر كاغه‌زی گرفته‌كان ماوه‌ته‌وه , ئه‌وه‌ی ئه‌مڕۆ تێده‌په‌ڕێت جێبه‌جێ بونی هیچ كام له‌م پرۆژه راگه‌یه‌ندراوانه نیه , به‌ڵكو به فیڕۆدانی كات و یاریكردنه به‌چاوه‌ڕوانیه‌كانی خه‌ڵك بێ ئه‌وه‌ی هیچ هه‌نگاوێكی كۆنكرێتی هه‌ڵهێنرابێت .\nله راستیدا گونجاوی و ده‌وڵه‌مه‌ندی پرۆژه‌كانیش بۆ خۆی فاكته‌رێكی گه‌وره‌ی ئه‌و گومان و ترسه‌یه كه ئه‌شێت به‌رامبه‌ر توانای جێبه‌جێكردنیان هه‌مان بێت , یان له‌وه‌ی كه ئه‌م پرۆژانه هه‌ر به‌سه‌ر كاغه‌زه‌كانیانه‌وه له‌باربچن ( وه‌ك پرۆژه حه‌ڤده خاڵیه‌كه‌ی پارله‌مان ). چونكه ئه‌وه‌ی له‌م پرۆژانه‌داهاتووه , به‌رنامه‌ی چاكسازیه‌كی هه‌مه‌لایه‌نه , تیمی كادیری ئیداری و شاره‌زا , سه‌ركردایه‌تیه‌كی بوێر , به‌گژاچونه‌وه‌ی دنیایه‌ك داموده‌زگای مافیایی و میلیشیایی , لێدان له به‌رژه‌وه‌ندی تۆڕێكی به‌ر فراوانی گروپ و ده‌سته گه‌نده‌ڵه‌كانی ناو حیزب و حكومه‌تی ئه‌وێت , به كورتی ده‌رگای شه‌ڕێكی به‌ر بڵاوی هه‌مه‌لایه‌ن بۆ جێبه‌جێكاره‌كانی ده‌خاته سه‌ر پشت كه مافی خۆمانه بپرسین : ئایا چ هێزێكی سیاسی ئه‌مڕۆ توانای ئه‌م شه‌ڕه قورسه‌ی هه‌یه ؟\nبه‌هه‌ر حاڵ هیچ ئه‌لتێرناتیڤێك بۆ دانوستاندن نیه , چاره‌سه‌ریه‌كی قبوڵكراو بۆ هه‌موو لایه‌نه‌كان و خه‌ڵكانی خۆپیشانده‌ریش هه‌ر له ڕێگای دانوستاندنی راسته‌قینه‌و ڕێكه‌وتنی سیاسی هێزه‌كانه‌وه مه‌یسه‌ر ده‌بێـت . به‌ڵام ئه‌و كۆبونه‌وه پێنج قۆڵی و دووقۆڵیانه‌ی له‌م پێناوه‌دا كراوه تا راده‌یه‌كی زۆر له گه‌مه‌یه‌كی سیزیفی ئه‌چێت به – كات – , ئه‌و كاته‌ی هه‌موولایه‌كمان به هیوابوین قه‌یرانه‌كانی تیا چاره‌سه‌ر بكرێت , نه‌ك ئاوا به فیڕۆ بدرێت . دیاره پرسیاری ئه‌وه‌ی ئه‌م گه‌مه‌یه تاكوێ بڕ ئه‌كات و تا چه‌نده به‌دوای خۆیدا ئه‌مانبات ؟ كارتی كێی پێ به‌هێز ئه‌بێت و هی كێیش لاواز؟ ئه‌بێت له ئاینده‌یه‌كی نزیكدا چاوه‌ڕوانی وه‌ڵامه‌كانی بین , ئه‌وه‌ی ئه‌مڕۆ ده‌گوزه‌رێت ده‌شێت دوو ئه‌گه‌ر و چاوه‌ڕوانی جیاوازی تیا بدۆزرێته‌وه , له لایه‌كه‌وه پارتی و یه‌كێتی پێیان خۆشه به چه‌ند هه‌نگاوێكی روكه‌شانه و نمایشكارانه ئه‌وه‌مان نیشان بده‌ن كه ئه‌وه‌ی خه‌ڵك داوای ده‌كات ته‌نها به ئه‌وان جێ به‌جێ ده‌كرێت و ئه‌وه‌تا به كردار هه‌نگاوه سه‌رتاییه‌كانیان ده‌ست پێكردووه .. به دیوه‌كه‌ی تریشیدا دوور نیه لایه‌نه‌كانی ئۆپۆزسیۆن چاوه‌ڕوانی هاتنی وه‌رزێكی تری خۆپیشاندان بكه‌ن دوای ئه‌و هێوریه‌ی به زۆری چه‌ك سه‌پێندرایه سه‌ر سلێمانی و شارۆچكه‌كانی تردا , به‌تایبه‌تی وه‌رزی هاوین كه هه‌موو ساڵێك وه‌رزی توڕه‌یی وته‌قینه‌وه جه‌ماوه‌ریه‌كان بووه ده‌رفه‌تێكی گونجاو ئه‌داته ده‌ست لایه‌نه ئۆپۆزسیۆنه‌كان تا جارێكی تر كارته‌كانی خۆیانی پێ به‌هێز بكه‌نه‌وه . له هه‌ردوو ئه‌گه‌ره‌كه‌دا راستی فه‌رامۆشكراو ئه‌و توانا وه‌همیه‌یه كه لایه‌نه‌كان پێیان وایه بۆ تێكشكاندن و تێپه‌ڕاندنی ئه‌وی تر هه‌یانه , ئه‌و هاوسه‌نگیه جه‌ماوه‌ریه‌یه كه به جۆرێك تواناو قه‌باره‌ی هێزه‌كانی له یه‌كتر نزیك كردۆته‌وه مه‌حاڵه به بێ چاره‌سه‌ری رازیكه‌ری هه‌موو لایه‌ك كه‌سیان بتوانن بگه‌نه هیچ ده‌روازه‌یه‌ك . هه‌ر بۆیه له ده‌ره‌وه‌ی دانوستاندن بۆ چاره‌سه‌ریه‌ك كه كۆكه‌ره‌وه‌ی خواستی خۆپیشانده‌ران و دواتریش هه‌موولایه‌نه‌كان بێت , سه‌قامگیری سیاسی ناگه‌ڕێته‌وه هه‌رێمی كوردستان , هاوكات هیچ لایه‌نێكیش ناتوانێت چاره‌سه‌ری و پرۆژه‌ی خۆی بسه‌پێنێت , ئه‌مه حه‌قیقه‌تی دابه‌شبونی هێزه له كوردستاندا , ئه‌گه‌ر به باشی نه‌خوێندرێتـه‌وه و له به‌رچاو نه‌گیرێت ئه‌وا زۆر قورسه چاوه‌ڕوانی ئه‌نجامێكی باشتر له سیناریۆكه‌ی لیبیای لێ بكرێت .\nئه‌م دابه‌شبونه‌ی خه‌ڵكی كوردستان به سه‌ر هێزه سیاسیه جیاوازه‌كاندا به‌جۆرێكه كه هیچ مانایه‌كی بۆ زۆرینه‌و كه‌مینه نه هێشتۆته‌وه , به‌تایبه‌تی دوای ئه‌و بلۆكبه‌ندیه سیاسیه‌ی كه له فۆرمی ( ده‌سه‌ڵات – ئۆپۆزسیۆن ) دا ده‌ركه‌وت , ئه‌مڕۆ هاوسه‌نگیه‌كه هێنده هاوتا بووه به جارێك كۆتایی به ستراتیجی پاكتاوكردن و تێپه‌ڕاندن و فه‌رامۆشكردنی ئه‌وی تر هێنا ( كه زیاتر له 50 ساڵه وه‌كو ئاشی ئاو به خوێنی پێشمه‌رگه‌ی كورد ئه‌گێڕرێت ) . به‌ڵام هێشتاكه تێنه‌گه‌یشتن و نه‌خوێندنه‌وه‌ی ئه‌م هاوسه‌نگیه‌ی هێز له كوردستاندا هه‌ر گرفتێكی گه‌وره‌یه , كه‌ڵكه‌ڵه‌ی ده‌سته‌مۆكردن و جڵه‌وكردن و دواتریش پێشێلكردنی ئه‌وی تر پێناچێت هه‌ر وا به ئاسانی كۆتایی پێ بێت . سه‌ركردایه‌تی پارتی و یه‌كێتی كه زۆر لێزانانه‌و پراگماتیانه دانوستان له گه‌ڵ به‌غداد و هێزه‌كانی تری ده‌ره‌وه‌ی كوردستاندا ده‌كه‌ن , له به‌رامبه‌ر هێزه كوردستانیه‌كاندا ته‌واو جیاوازن , به‌ڵكو تاڕاده‌یه‌كی ترسناك هه‌وڵی په‌راوێز خستن و بێ كاریگه‌ری كردن و دواتریش به‌هه‌ند وه‌رنه‌گرتنیان داوه له دوو ساڵی رابردوودا , هه‌ر ئه‌م سیاسه‌ته ناواقعیه‌شه بۆته هۆی دروست بونی زۆر له قه‌یرانه‌كانی ئه‌مڕۆ . گه‌وره ترین كه‌موكوڕی له‌م مۆدێله‌ی مامه‌له‌كردن له گه‌ڵ قه‌یرانه‌كاندا نائاماده‌یی عه‌قڵیه‌تی compromise ( كرده‌ی دۆزینه‌وه‌ی چاره‌سه‌ری مامناوه‌ندی)یه , دروستنه‌كردنی چاره‌سه‌ریه‌كه كه هه‌موولایه‌نه‌كان رازی بكات , نه‌ك لایه‌ك رازی و لاكه‌ی تر ناچار به‌رازیبون . ئه‌مه نه‌گبه‌تی هه‌موو ئه‌و ده‌سه‌ڵاتداره شۆڕشگێڕ و نیشتمانپه‌ره‌وانه‌یه كه‌ته‌واوی رۆژهه‌ڵاتی ناوه‌ڕاستیان خستۆته گێژاوی داڕوخان و شۆڕش و ئاژاوه و سه‌رله‌نوێ وێرانكردن و بونیاتنانه‌وه.\nPrevious پاش هه‌ڵبژاردنه‌كان تاریك و روونی ئاسۆی چاره‌سه‌ركردن\nNext گه‌ڕانه‌وه به‌ره‌و منداڵی


کۆدی هەواڵ: 907\nڕێکەوتی بڵاوکردنەوە: 17:24 - 2021/01/31\nهەڵبژاردنی پێشوەختەی پەرلەمانی عێراق کە بڕیار بوو شەشی جوونی 2021 بەڕێوە بچێت دوا خرا بۆ 10ی ئەکتەوبری 2021. ژمارەیێک لە هەڵسووڕاوە سیاسییەکانی کورد چەند خاڵێک لەبارەی هۆکاری دواکەوتنی هەڵبژاردنی نوێی پەرلەمانی عێراق و داواکارییە تازەکان دەخەنە بەر باس.\nمحەمەد بەختیار چاودێری سیاسیی کورد کە بە گوێرەی نووسراوی ماڵپەڕی ئەلجەزیرە بەردەوام دیدار لەگەڵ داڕێژەرانی سیاسەتی عێراق دیدار دەکات پێی وایە هۆکاری دواکەوتنی هەڵبژاردنی پەرلەمانی عێراق ئەوەیە بەرپرسانی باڵای عێراقی ترسی ئەوەیان هەیە دیسان هەڵنەبژێردرێنەوە.\nئەو ئاماژە بەوەش دەدات کە ڕەنگە کاتی هەڵبژاردنەکە دیسان بگۆڕدرێت و ئیدعاش دەکات کە گۆڕینی کاتی هەڵبژاردنی عێراق خواستی سەرۆککۆمار و سەرۆکی پەرلەمان و سەرۆکوەزیرانی عێراق بووە.\nمحەمەد تالان هاووڵاتیی کوردی شاری سلێمانی تۆمەتی ئەوە لە بەرپرسانی باڵای عێراقی دەدات کە بەڵێنی و وادەی پڕوپووچ دەدەن و بە ماڵپەڕی ئینگلیزی زمانی ئەلجەزیرەی وتووە: ئەو سێ سەرۆکایەتیی عێراق بەڵێنی زۆریان بۆ چاک کردنی دۆخەکە داوە بەڵام هیچ لەو بەڵێنانە جێبەجێ نەکراون و موسیبەتەکانی ئێمە وەک بێکاری و کێشەی هاوسەرگیری و پەروەردە وەک خۆی ماوەتەوە و چارەسەر نەکراون.\nبەختیار مەحموود یەک لە نووسەرانی ماڵپەڕی سەرۆکایەتیی کۆماری عێراقیش بە ئەلجەزیرەی وتووە نوخبە دەسەڵاتدارەکانی عێراق تەنها بیر لە پاراستنی پۆستەکانیان دەکەنەوە. ئامانجی حیزبە دەسەڵاتدارەکانی عێراق بە گشتی و هەروەها ئامانجی سەرۆککۆمار و سەرۆکی پەرلەمان و سەرۆکوەزیران ئەوەیە لە پۆستەکانیان بمێننەوە و بیر لە بەرژەوەندیی شەخسی دەکەنەوە. ئەوان لە چارەکردنی کێشەکاندا ناتەوان بوون و نەیانتوانیوە گرێی کێشەی هاووڵاتییان بکەنەوە.\nبە گوێرەی ئەو ڕێککەوتنە سیاسییە پاش ڕووخانی سەدام سێ پۆستی گرینگی سەرۆککۆماری و سەرۆکوەزیری و سەرۆکایەتیی ئەنجومەنی نوێنەرانی عێراق درا بە کورد و شیعە و عەرەبی سوننە. بە پێی ڕێککەوتنە نێوخۆییەکانی دوو حیزبی باڵادەستی کوردی عێراقی واتا یەکێتی و پارتی، پۆستی سەرۆککۆماری بۆ یەکێتی تەرخان کرا و پۆستی سەرۆکایەتیی هەرێمیش درا بە پارتی دیموکراتی کوردستان. بەو حاڵەشەوە ئەو ڕێککەوتنە شکا ئەوەش ئەو کاتەی لە 2018 پارتی کەسێکی بۆ پۆستی سەرۆکایەتیی کۆماری عێراق کاندید کرد.\nڕێزان شێخ دلێر نوێنەری کوردی پەرلەمانی عێراق بە ئەلجەزیرەی وتووە ڕەنگە ئەو حاڵەتە دووپات ببێتەوە و نوێنەرانی یەکێتی و پارتی وەک ساڵی 2018 کاندیدی حۆیان بە جیا بۆ وەرگرتنی پۆستی سەرۆککۆماری دیاری بکەن.\nبەرهەم ساڵح پاڵێوراوی یەکێتیی نیشتمانیی کوردستان لە ساڵی 2018 وەک سەرۆککۆماری عێراق هەڵبژێردرا و فواد حوسێن پاڵێوراوی پارتی بوو بە وەزیری دەرەوەی عێراق.\nئەلجەزیرە لە زاری دوو ڕاوێژکاری سەرۆککۆمارەوە کە نەیانویستووە ناویان ئاشکرا بکرێت نووسیویەتی ئێستاش دیار نیە بەرهەم ساڵح جارێکی دیکە بۆ پۆستی سەرۆککۆماری کاندید دەکرێت یان خەیر.\nمحەمەد بەختیار شرۆڤەکاری کوردی عێراقی لەو بارەیەوە بە ئەلجەزیرەی وتووە لەبەر ئەوەی یەکێتی چیتر هەولی وەرگرتنی پۆستی تەشریفاتیی سەرۆککۆماری نادات هەڵبژێردرانەوەی بەرهەم ساڵح تووشی کێشە دەبێت.\nناوبراو لەو بڕوایەدایە کە یەکێتی نیازیەتی سەرۆککۆماریی عێراق بۆ پارتی بەجێ بهێڵێت و لە بەرامبەردا پۆستی سەرۆکایەتیی هەرێم و سەرۆکایەتیی چەند وەزارەتخانەیێکی دەوڵەتی عێراق و لەوان وەزارەتی دەرەوە مسۆگەر بکات.\nئەو شرۆڤەکارە کورد لەو بڕوایەدایە کە ئەگەر پارتی پێشنیازەکەی یەکێتی قبووڵ نەکات سەرکردەکانی یەکێتی دوور نیە لەگەڵ حیزبە سوننە عێراقییەکان بۆ دەستخستنی سەرۆکایەتیی پەرلەمان دەست بە گفتوگۆ بکەن. ئەلجەزیرە لە زاری سەرچاوەیێکی نەناسراوەوە ئیدعا دەکات کە یەکێتی بۆ گفتوگۆ لەگەڵ عەرەبی سوننە بە مەبەستی دەستخستنی پۆستی سەرۆکی پەرلەمانی عێراقیش کار دەکات.\nبەڵام سەرکەوت شەمسەدین نوێنەری کوردی پەرلەمانی عێراق دەڵێت ئەگەر پاڵێوراوی گونجاو بۆ پۆستی سەرۆکایەتیی کۆماری عێراق ببێت کوردەکان بەردەوام دەبن لە دەستخستنی ئەو پۆستە.


شەڕی هێزە كوردییەكانی شەنگال لەسەر قاچاخچێتی بووە؟\nشەنگال، ناحیەی سنونێ، 3-3ی 2017، هێزەكانی یەبەشە بەرامبەر پێشمەرگەكانی ڕۆژئاوا وەستاونەتەوە. فۆتۆ: كەركوك ناو.\nفەرماندەیەكی پێشمەرگە دەڵێت، شەڕەكەی سەرەتای ئەم مانگەی هێزە كوردییەكان لە شەنگال كاتێك دروست بووە كە پێشمەرگەی ڕۆژئاوا لە ئەركدا بوون بۆ "بڕینی ڕێگاكانی قاچاخچێتی كردن لە خانەسۆر" پێشتریش فەرماندەی هێزی ئێزیدخان ئەوەی ئاشكراكرد لە سنوری خانەسۆرەوە بازرگانیی نەوت‌و گاز دەكرێت.\nڕۆژنامەی واشنتۆن پۆستی ئەمەریكی ڕاپۆرتێكی لەسەر شەڕەكەی 3ی ئەم مانگەی نێوان پێشمەرگەكانی ڕۆژئاواو چەكدارانی یەبەشە لە شەنگال بڵاوكردەوەو تێیدا بەهجەت تەیمیس، فەرماندەی پێشمەرگە باسلەوەدەكات كاتێك شەڕەكە دەستیپێكردوە كە پێشـمەرگەی ڕۆژئاوا لەئەركی خۆیدا بووە بۆ"بڕینی ڕێگاكانی قاچاخ‌و لەوێ لەنزیك گوندی خانەسۆر تەقەیان لێ كراوە." بەڵام پەكەكە دەڵێت شەڕەكە دوای ئەوە دەستیپێكردوە كە "دوو چەكداریان تەقەیان لێكراوەو كوژراون لەكاتێكدا ویستویانە ڕێگریی لەپێشڕەویی پێشمەرگە بكەن."\nبەرەبەیانی 3ی ئەم مانگە لەنێوان ژمارەیەك پێشمەرگەی ڕۆژئاواو یەكینەكانی بەرخۆدانی شەنگال(یەبەشە) لەسنوری خانەسۆر سەربە ناحیەی سنونێ لە باكوری ڕۆژئاوای شەنگال شەڕ ڕوویداو كوژراو و برینداری لێكەوتەوە، شەڕەكە بەهۆی ئەوەوە بووە پێشمەرگەی ڕۆژئاوا ویستویەتی پێشڕەوی بكات بۆ ئەو ناوچەیە، بەڵام یەبەشە ڕێگرییان لێكردوون.\nپێشتریش حەیدەر شەشۆ، فەرماندەی هێزی ئێزیدخان لە چاوپێكەوتنێكیدا لەگەڵ پەرەگراف ئەوەی خستەڕوو لە خانەسۆرەوە بازرگانیی لەنێوان هەرێمی كوردستان‌و ڕۆژئاوای كوردستاندا دەكرێت‌و بەدەست یەبەشەوەیە.\n"بەڕاستی لەخانەسۆر دەرگایەیەك هەیە، ئەو دەرگایە هەتا ڕسوماتی وەكو زەریبە لەخەڵك وەردەگیرێت كاتێك هاتووچۆ دەكرێت."حەیدەر شەشۆ كە ناوێكی دیارو فەرماندەیەكی ناسراوی ناو ئێزدییەكانە وای وت.\nشەشۆ، وتیشی"ئەوە لە دەستی هەڤاڵانی یەبەشەدایە، هیوادارین ئەو دەرگایە بكرێتەوەو خەڵكی فەقیر وەختێك دەچێتە ڕۆژئاوا هەندێك بازرگانی كەم هەیە مەسەلەی گازو ئەو شتانەیە، هیوادارین هاوكاریی ئەو خەڵكە بكرێن‌و مەسەلەی زەریبەو سەری سەدا 10 كەمبكەنەوەو هەر هیچ لەخەڵك وەرنەگرن."\nلەبارەی ئەو شتومەكانەی بازرگانییان پێوەدەكرێت لەو سنورە، شەشۆ وتی"گازو نەوتەو موادی خۆراكیی. لە هەردولاوە دێت‌و دەڕوات."\nیەبەشە لەئێزدییەكان پێكهێنراوەو نزیكە لە پەكەكە‌و هەر لەلایەن ئەوانیشەوە لەچەند ساڵی ڕابردوودا مەشقیان پێكراوە‌و هاوكاریكراون. پێشمەرگەكانی ڕۆژئاوا(كوردستانی سوریا)، لەچەند ساڵی ڕابردوودا لەلایەن هێزەكانی زێرەڤانی هەرێمەوە مەشقیان پێكراوە‌و پڕچەككراون‌و نزیكن لە پارتی. ئەوەیە یەكەم شەڕی نێوان دوو هێزی كوردییە لەو سنورە لەدوای دەركردنی داعش لەناوچەكە.\nشەنگال كە شوێنی زۆرینەی ئێزیدییەكانی عێراقە شوێنێكی ستراتیژی هەیەو دەكەوێتە یەكتربڕی نێوان سوریا، توركیاو عێراق لەئێستادا بووەتە خاڵی پێكدادانی هێزە كوردییە ناكۆكەكان، بەپێی واشنتۆن پۆست ئەوەش بەهاندانی بەرژەوەندییەكانی هێزە هەرێمایەتییەكانی وەك توركیا، ئێران هەروەها حكومەتی عێراقە.\nشەنگال، ناحیەی سنونێ، 3-3ی 2017، شەڕی نێوان پێشمەرگەی ڕۆژ‌و هێزەكانی یەبەشە. فۆتۆ: كەركوك ناو.\nڕۆژنامە ئەمەریكییەكە باسلە دووبارە ئاوارەبوونەوەی ئێزدییەكان دەكات، بەڵام ئەمجارە بەهۆی شەڕی هێزە كوردییەكانەوە نەك چەكدارانی داعش، ئەوە دەگێڕێتەوە كە لەگەڵ هێنانەخوارەوەی تابوتی شەڕڤانێكیی 18 ساڵەی ئێزدیی بۆ ناو گۆڕەكەی لەسەر چیای شەنگال، خزم و هاوڕێكانی لەگریان‌و غەمدا نوقم بوون.\nگیانلەدەستدانی سەلام موخایبیری تەمەن 18 ساڵ لەسەرەتای ئەم مانگەدا لەگەڵ چوار شەڕڤانی دیكەی ئێزدیدا، پەردەی لەسەر نوێترین مەینەتی ئێزدییەكان لادا كە كەمینەیەكی عێراقین لەسەر دەستی داعش جینۆساید كران.\nبەڵام ئەو شەڕڤانانە لەشەڕی دژی داعشدا نەكوژران، بەڵكو ئەوان لەپێكدادان لەگەڵ هێزی پێشمەرگەی كوردستاندا گیانیان لەدەستدا كاتێك ململانێ درێژخایەنەكان گڕیان گرت.\nدەوڵەتی ئیسلامی ناسراو بە داعش دوو ساڵ‌و نیو پێش ئێستا كۆنتڕۆڵی شارۆچكەی شەنگالیان كردو هەزاران پیاوی ئێزیدییان كوشت چونكە داعش ئەوانی بە "هەڵگەڕاوە" دادەنا. هەروەها هەزاران ژنی ئەو كەمینە ئایینییەش ڕفێندران‌و وەك سەبایا مامەڵەیان لەگەڵ كراو تا ئێستاش چارەنووسی بەشی زۆریان‌و منداڵەكانیان نادیارە.\n"وا هەست دەكەین یارییەكین لەدەستی سیاسییەكاندا." خەلەف بەحری كە شێخێكی ئاینیی ئێزدییەكانە لەكاتی بەڕێوەچونی مەڕاسیمی بەخاكسپاردنی گەنجە ئێزدییەكە وای وت.\n"ئێزدییەكان برینداركران‌و تا ئێستاش خوێنیان لێ دەچۆڕێت. تا ئێستاش خوشكەكانمان، كچەكانمان‌و ژنەكانمان لەدەستی داعشدایە، بەڵام ئێستاش ئەمە." وەك ئاماژەدانێك بۆ ئەو گەنجە ئێزدییانەی ئەم دواییە كوژران.\nلاشەی سەلام لەلایەن خزمەکانیەوە هەڵگیراوەو لەگۆڕستانێک لەچیای شەنگال بەخاک سپێردرا. فۆتۆ؛ واشنتۆن پۆست.\nشێخە ئێزدییەكە كە لەگەڵ هێزە ئێزدییەكانی سەر بەپەكەكەدایە دەڵێت"ئێمە بەئاسانی كارمان لێدەكرێت‌و لە پێگەیەكی لاوازداین، لەبەرئەوە هەر كەسێك پارچەیەك نان، خانوویەك، چەكێكمان پێ بدات خەڵكەكە وەریدەگرێت."هەروەها دەشڵێت"سەركردەكانمان خۆیان بۆ پارە فرۆشتووە."\nئەو شەڕڤانە ئێزدییانە لەناو یەكەی بەرگریی شەنگالن كە هێزێكی ناوخۆییەو سەر بە باڵی سەربازیی پارتی كرێكارانی كوردستانە. لەلاكەی دیكەی ڕوبەڕوبوونەوەكەدا پێشمەرگەی ڕۆژئاوا هەیە كە بەشی زۆریان كوردی سوریان‌و لەژێر فەرمانی حكومەتی هەرێمی كوردستاندان، هەردوو لایەنەكە یەكتری تۆمەتباردەكەن بە دەستپێكی تەقەكردن‌و هەڵگیرساندنی شەڕ.\nمەسعود بارزانی چەند جارێك داوای لە پەكەكە كردوە عێراق جێبهێڵن. بەڵام زۆرێك لە ئێزدییەكان متمانەیان بەو گروپە هەیە بیانپارێزێت كاتێك هێزەكانی پێشمەرگە لەمانگی ئابی 2014 پێگەكانی خۆیان جێهێشت‌و نەیانتوانی ئێزیدییەكان لەدەستی داعش بپارێزن.\nكاتێك ژمارەیەكی زۆری ئێزدیی لەساڵی 2014 لەسەر چیای شەنگال گیریان خواردبوو، ژمارەیەك گەریلای پەكەكەو هێزەكانی سەر بە ئەوان توانییان دەرچەیەكیان بۆ بكەنەوەو ڕزگاریان بكەن، لەو كاتەوە پەكەكە لەوێ ڕەگی خۆی داكوتیوەو قوتابخانەی كردوەتەوەو مەشق‌و ڕاهێنان بەچەكدارە ئێزدییەكان دەكات. وێنەی عەبدوڵا ئۆجەلان بەشێوەیەكی بەرفراوان لەو ناوچانە دەبینرێت.\nپاش ئەوەی بەر لەساڵ‌و نیوێك هێزە كوردییەكان شەنگالیان كۆنتڕۆڵكردەوە، بارزانی لەوتارێكیدا لەسەر چیای شەنگالەوە ڕایگەیاند ئاڵای كوردستان تاكە ئاڵا دەبێت كە لەوێ بشەكێتەوە. لەو كاتەوە پارتەكەی بارزانی كاریگەرییەكانی خۆی لەوێ فراوان كردوە، بەڵام پەكەكە هەر لەوێ ماوەتەوە.\nعەگید جڤیان فەرماندەی ئەو باڵەی هێزەكانی پەكەكە لەشەنگال ڕایدەگەیەنێت چەند چەكدارێكی ئەوان پەیوەندییان بە ئێزدییەكانەوە كردوە بە مەبەستی "ڕاهێنان‌و پەروەردەكردن." هەروەها ئاماژە بەوەدەكات كە پەكەكە ئامادەیە شەنگال جێبهێڵێت كاتێك چیتر بوونی پێویست نەبێت،"بەڵام تا ئێستاش ئێزدییەكان داوای پارێزگاریكردن دەكەن."\nخوشکی سەلام موخایبیر لەکاتی مەڕاسیمی بەخاکسپاردنی براکەیدا. فۆتۆ؛ واشنتۆن پۆست.\nلەكاتێكدا هەردوو لایەنە شەڕكەرەكە كار لەسەر نفوسی یەكتر دەكەن، هەزاران ئێزدیی كە لەدژی داعش چەكیان هەڵگرتبوو، پەیوەندییان كردوە بە پێشمەرگەوە.\nحەیدەر شەشۆ فەرماندەیەكی چەكدارانی ئێزدییە(هێزی ئێزیدخان)و هەزار چەكداری ئێزدیی بردوەتە ناو هێزەكانی پێشمەرگەوە. ئەو دەڵێت هۆكاری ئەوەی كە بڕیاری داوە هێزەكانی پەیوەست بكات بە پێشمەرگەوە بۆ ئەوە دەگەڕێتەوە كە "تەنها دەرگای كراوە"بووە لەبەردەمیدا. هەروەها باس لەوەدەكات لەساڵی 2015 دەستگیركراوە ئەویش هەوڵێك بووە بۆ "فشار خستنەسەری."\n"بەڵێ ئێمە لەلایەن ئەوانەوە خیانەتمان لێ كرا. بەڵێ لەلایەن ئەوانەوە فەرامۆش كراین، بەڵام ئێمە كوردین." شەشۆ بەئاماژەدان بۆ پارتی دەسەڵاتدارانی حكومەتی هەرێمی كوردستان وادەڵێت.\nئەو فەرماندە ئێزدییە داوا لەهاوپەیمانی نێودەوڵەتی بەڕابەرایەتی ئەمەریكا دەكات "بەرپرسیارێتی" وەربگرێت‌و داوا دەكات هێزێكی نێودەوڵەتی ئەوان بپارێزێت. "هیچ كەسێك نوێنەرایەتی ئێزدییەكان ناكات."\nپێكدادانەكەی ئەم دواییەی هێزە كوردییەكان لەنزیك شەنگال وای كرد هەزاران ئێزدیی ماڵ‌و حاڵی خۆیان جێبهێڵن كە بەم دواییە بۆ گوندەكانی خۆیان گەڕابوونەوە، هەندێكیان پەنایان بردەوە بەر چیای شەنگال كە بەهەمان شێوە لەساڵی 2014ش تاكە پەناگەی ئارامیان بوو.\n"ئێمە هەژارین، ئێمە كۆمەڵكوژ كراین. نامانەوێت بەشێك بین لەمە، پێویستیمان بەیارمەتی هەیە." گۆری میتچكا كە سەرقاڵی دانانی خێمەیەك بوو بۆ خێزانە 20 كەسییەكەی وای وت.\nهەروەها مەحما خەلیل قایمقامی قەزای شەنگال كە سەر بەپارتەكەی بارزانییە‌و پێیوایە پەكەكە دەبێت ناوچەكە جێبهێڵێت، بە ڕۆژنامە ئەمەریكییەكەی وتووە"ئێمە ئەجندای توركی‌و ئێرانی قبوڵ ناكەین. توركیاو ئێران هەوڵ دەدەن شەنگال بگلێنن لەململانێیەكی هەرێمایەتییەوەو شەنگال ئەوە قبوڵ ناكات."\nنێچیرڤان بارزانی: خۆپیشاندان نابێت هەڕەشەی هەڵوەشاندنەوەی دامەزراوەكانی دەوڵەت بكات\n"بە نیگەرانییەوە لە ڕووداو و توندووتیژییەكانی ئەم چەند ڕۆژەی بەغدا و چەند پارێزگایەكی دیكەی عێراق دەڕوانین".\nئەو كەسەی نامەكەی ئۆجەلانی خوێندەوە نهێنییەكان ئاشكرا دەكات\nئێستا دوای سێ مانگ و هێوربوونەوەی دۆخەكە، عەلی كەمال ئۆزجان باس لە نهێنی ئەو نامەیە و سەردانەكانی بۆ لای ئۆجەلان لە دورگەی ئیمڕاڵی دەكات


بوڵدان: مامەڵە پیسەکانی ئەوروپا دەزانین – Daily Kurdistan\nپەروین بوڵدان، هاوسەرۆکی هەدەپە\nبوڵدان: مامەڵە پیسەکانی ئەوروپا دەزانین\nلە بەشی تورکیا 18/03/2018\t193 جار بینراوە\nپەروین بوڵدان لە هانۆڤەری ئەڵمانیادا بەژداری لە جەژنی نەورۆزدا کرد، بوڵدان لەم کۆبوونەوەیەدا چەند وتەیەکی پێشکەشکرد، ئاماژەی بەوە کرد کەدەیانەوێت کوردەکان بکەنە دوژمنی یەکتر.\nبوڵدان ڕایگەیاند کە کوردەکان چۆن لە ڕۆژئاوادا تیرۆرستە جیهادیەکانیان لە ناودەبرد لە عەفرینیش هەمان کار ئەنجامدەدەن، لەکاتێکدا کوردەکانمان لە ڕۆژئاوا چەتەکانی داعشیان لەناوبرد لەهەمانکاتدا لە عيفرینیش چەتەکانی سووریا لەناودەبەن، بەڵام ئێمە ڕازی نابین بەبێدەنگبوونی وڵاتانی ئەوروپا، ئەمریکاو وڵاتانی ئەوروپا بەردەوامن لە بێدەنگی لەسەر هێرشەکان بۆ سەر عەفرین، وەکو بێدەنگبوون لە کوشتنی ٣ ئافرەت لە ناوەڕاستی فەڕەنسادا، وەک بێدەنگبوونیان لە ڕووداوەکانی جیزرە و نوسەیبین و سور، وەک بێدەنگبونیان لە کوشتارگەکەی ڕۆبۆسکی کە ٣٤ کەس کوژران، لە ئێستاندا ئەم قەتلوعامە لە عەفرینیش دەکرێت، هاوڵاتی مەدەنی دەکوژرێن، لە عەفرین منداڵان دەکوژرێن بەڵام وڵاتانی ئەوروپا بێدەنگن.\nکوردەکان ئیرادەیەکی بەهێزیان هەیە، خۆیان بەدەستەوەنادەن\nهەموو کەسێک دەبێت باش بزانێت کە کوردەکان هەرگیز خۆیان بەدەستەوەنادەن، کوردەکان سەربەرزانە بەرگری دەکەن، لەم ڕۆژەدا کوردەکان بە هەموو جیهاندا بڵاوەیانکردووە.\nداوا لە ئەڵمانیا دەکەم کە داواکاریی ئاشتی بەکەم نەبینێت\nلەم شارەوە دەمەوێت دەنگی خۆم بگەیێنمە دەسەڵاتدارانی ئەڵمانیا، ئاگادارین چ مامەڵيیەکی قێزەون لەنێوان ئێوەو تورکیادا هەیە، بیرمان نەچوەتەوە دێنز یوجێل چۆن ئازادکرا، دەزانین چ مامەڵەیەکی پیسە تانک و تۆپ دەدەنە تورکیا ئاگاداری هەموو شتێکین.\nلە ئەڵمانیادا ڕێکخراوە کوردیەکان خۆپیشاندان ڕێکدەخەن، تەنانەت ناهێڵدرێت جەژنی نەورۆز ئەنجامبدرێت، بەڵام کوردەکان خۆیان بەدەستەوە نادەن و بەردەوامدەبن لە هەوڵ و تێکۆشان لە پێناو وەستاندنی ئەو مامەڵە قێزەونانە، داواکاری ئاشتی کوردان بگرنە بەرچاو، مەبنە بینەری کوشتنی کوردانی عەفرین.\n214 جار بینراوە 1 جار ئەمرۆ بینراوە\nپێشوو هاوسەرۆکی هەدەپە: ئەوەی ئەکەپە و مەهەپە دەیکەن هاوپەیمانی نییە بەڵکو مامەڵەیە\nدواتر نرخی دراوەکان لەکاتی کردنەوەی بازاڕدا\nئێران: سعودیە بە نهێنی چالاکی ئەتۆمی ئەنجام دەدات\nئیمارات: ڕێککەوتنی یۆنان و میسڕ دەبێتە هۆی سەرکەوتنی یاسای نێودەوڵەتی بەسەر یاسای دارستاندا\n٢ هەزار و ٧٥٠ تۆن نیتراتی ئەمۆنیۆم لە بەیروت تەقینەوە\nمادورۆ: ئامادەم بۆ دانوستان لەگەڵ بەرهەڵستکاران\nئەمشەو سێ دیاردەی گەردوونی دەگمەن ڕوودەدات\nمەسرور بارزانی: داوا لە هاووڵاتییان دەکەم پابەندی رێنماییەکان بن